29.09.2021 u 14:04\nPešić na promociji: Dajte nam podršku i biće rezultata\nRadujem se novom izazovu i što sam ponovo trener reprezentacije. Siguran sam u ono što znam, ne sumnjam da ću imati podršku i trudiću se da svoje iskustvo stavim na raspolaganje, rekao je novi selektor košarkaške reprezentacije Srbije Svetislav Pešić. „Siguran sam da će mi predsednik Saveza Saša Danilović i novi direktor Dragan Tarlać pružiti podršku. Košarka treba da pripadne košarkašima, iz tog sveta smo. Oslonite se malo na nas, dajte nam podršku i biće rezultata”, izjavio je Pešić na zvaničnoj promociji u prostorijama KSS. Uvek sam govorio da je Savezu potreban trener koji će biti tu, da svoj deo života provodi ovde, dodao je Pešić. „Imam podršku porodice, imam i motiva. Za sada sam zdrav, a što tiče sreće biće nam potrebna svima. Znate kako se kaže – što više radim, više ću\n28.09.2021 u 11:21\nTrofejni trener Svetislav Pešić novi je selektor muške košarkaške reprezentacije Srbije, objavio je Košarkaški savez Srbije (KSS). Pešić će predvoditi srpski nacionalni tim već u novembarskom prozoru kvalifikacija za Svetsko prvenstvo 2023, kada će Srbija 25. novembra 2021. dočekati Letoniju, dok će tri dana kasnije gostovati Belgiji. Pešić je kao selektor Jugoslavije 2001. godine u Istanbulu ubedljivo osvojio evropsko zlato, dok je godinu kasnije doneo našoj reprezentaciji titulu šampiona na Svetskom prvenstvu u Indijanapolisu. Pre toga, od 1984. do 1987. bio je selektor mlađih reprezentativnih selekcija Jugoslavije, 1985. je osvojio kadetsko, 1986. juniorsko Evropsko prvenstvo, a 1987. u Bormiju postao je šampion sveta.\n15.09.2021 u 13:05\nKokoškov otišao, Pešić dolazi\nKošarkaški savez Srbije (KSS) i Igor Kokoškov su sporazumno raskinuli saradnju, kako je objavio taj savez na svom sajtu, što znači da će srpska reprezentacija uskoro dobiti novog selektora. Samo jedno ime se već nedeljama pominje - reč je o Svetislavu Pešiću s kojim je nacionalni tim bio i evropski (2001) i svetski prvak (2002). Od tada nije bilo zlatnih medalja, a sledeće godine navršava se dve decenije od nezaboravnog trijumfa u Indijanapolisu. Posle neuspeha reprezentacije u kvalifikacijama za Olimpijske igre u Tokiju očekivalo se da Kokoškov ode, jer ni njemu verovatno nisu prijali komentari (čak i nekih njegovih kolega) da je „previše uglađen” da bi izašao na kraj sa „mangupima” u reprezentaciji Srbije. Međutim, rastanak s njim nije bio jednostavan, imajući u vidu to da je\n14.09.2021 u 13:33\nIgor Kokoškov više nije selektor muške košarkaške reprezentacije Srbije. Kako je saopšteno, Košarkaški savez Srbije i dosadašnji selektor sporazumno su raskinuli ugovor o saradnji. „Košarkaški savez Srbije želi Igoru mnogo sreće i uspeha u nastavku trenerske karijere, uz zahvalnost za rad i trud. KSS će se u narednom periodu angažovati u izboru novog selektora, o čemu će javnosti biti blagovremeno obaveštena”, navodi se u saopštenju, javlja Tanjug. Mediji su u prethodnom periodu spekulisali da će novi selektor biti Svetislav Pešić.\nDanilović, Bodiroga, Đorđević i Paspalj kandidati za Kuću slavnih\nKošarkaške legende Predrag Danilović, Dejan Bodiroga, Aleksandar Đorđević, Žarko Paspalj, kao i košarkašica Marija Veger Demšar nalaze među kandidatima za FIBA Kuću slavnih u klasi 2022. godine, saopštila je Međunarodna košarkaška federacija (FIBA). Na spisku od 95 igrača, koji su kandidati za ovo laskavo priznanje sledeće godine, kada će i biti naredna inauguracija, našle su se i srpske igračke legende, prenosi Tanjug. Prethodno su se na spisku, među 29 kandidata trenera, našli trofejni treneri Željko Obradović, Božidar Maljković i Milan Ciga Vasojević. Od osnivanja FIBA Kuće slavnih, ovu najveću počast FIBA dobili su Radivoj Korać i Dražen Dalipagić (klasa 2007), Dragan Kićanović i Vlade Divac (2010), Zoran Slavnić (2013), treneri Ranko Žeravica (2007), Dušan Ivković (2017),\n31.08.2021 u 13:43\nKošarkaši Srbije igraće u Grupi A kvalifikacija za Svetsko prvenstvo 2023. godine protiv selekcija Letonije, Belgije i Slovačke, odlučeno je danas žrebom u švajcarskom Misu. Tri najbolje plasirane selekcije iz grupe plasiraće se u drugu fazu takmičenja, koja se ukršta sa Grupom B. U finalnoj fazi po tri najbolje selekcije iz svake grupe osiguraće plasman na Svetsko prvenstvo, javlja Beta. Kvalifikacije će početi u novembru ove godine, a završiće se u februaru 2023. godine. Svetsko prvenstvo se održava u Indoneziji, Filipinima i u Japanu, od 25. avgusta do 10. septembra 2023. godine. Raspored svih grupa: Grupa A: Srbija, Letonija, Belgija, Slovačka Grupa B: Grčka, Turska, Velika Britanija, Belorusija Grupa C: Slovenija, Hrvatska, Finska, Švedska Grupa D: Nemačka,


Inkluzivno obrazovanje – jedini sistemski odgovor na homo/bi/transfobiju - LGBT Forum Progres\nPočetna Saopštenja Inkluzivno obrazovanje – jedini sistemski odgovor na homo/bi/transfobiju\nLGBTI zajednica u Crnoj Gori i svijetu danas obilježava i slavi Međunarodni dan borbe protiv homo/bi/transfobije (IDAHOBIT), kao način podsjećanja na 17. maj 1990. godine, kada je Svjetska zadravstvena organizacija (SZO) širokim naučnim konsenzusom uklonila homoseksualnost sa liste mentalnih poremećaja. Obilježavanjem današnjeg dana slavimo snagu, otpornost i istrajnost LGBTI zajednice na putu ka društvenoj i zakonskoj ravnopravnosti, koje predstavljaju neraskidiv dio našeg kolektivnog identiteta, ali i identiteta svake pojedinačne LGBTI osobe.\nSvakodnevica LGBTI osoba u Crnoj Gori, iako primjetno drugačija u odnosu na početke javnog djelovanja pokreta i dalje je prožeta preprekama i obiluje društveno nametnutim ograničenjima koje LGBTI zajednicu „odvajaju“ od većinske populacije. Životi LGBTI osoba oko nas, znali mi za njihove identitete ili ne, satkani su od borbe protiv pomenutih ograničenja i prepreka, što je ujedno i motivacija, kako pojedinačna tako i kolektivna, za istrajnost na putu do prihvatanja i potpune društvene ravnopravnosti.\nJedna od oblasti koja predstavlja preduslov za društveno prihvatanje LGBTI osoba u Crnoj Gori je zastupljenost LGBTI tematike u obrazovanju, jer jedino inkluzivno obrazovanje, koje široj javnosti i budućim generacijama čini dostupnim relevantne, naučno utvrđene činjenice može sistemski riješiti problem homo/bi/transfobije ne samo danas, nego i za generacije koje dolaze.\nNaučno i činjenično bazirani stavovi su i doveli do istorijskog 17. maja 1990. godine, te stoga nevladine organizacije LGBT Forum Progres i LGBTIQ Socijalni Centar kao centralnu temu i ključnu oblast obilježavanja Međunarodnog dana borbe protiv homo/bi/transfobije 2021. godine postavljaju upravo koncept inkluzivnog obrazovanja.\nOvim povodom, koristimo priliku da obavijestimo javnost da je danas podnijeta inicijativa prof. dr Vesni Bratić kao ministarki prosvjete, nauke, kulture i sporta, sa ciljem pokretanja dijaloga o prevazilaženju dosadašnjeg negativnog ili tretmana ignorisanja LGBTI tematike u crnogorskom obrazovnom sistemu. Prve inicijative ovog tipa pokrenuo je LGBT Forum Progres još 2013. godine nakon sprovođenja sveobuhvatne analize udžbeničkog sistema na nivou srednjih škola, ali nažalost prethodni čelnici crnogorskog obrazovanja nisu našli za shodno da sistemski riješe problem obrazovnog sistema koji nije inkluzivan za sve građane i građanke naše zemlje.\nAktivisti nevladinih organizacija LGBT Forum Progres LGBTIQ Socijalni Centar danas su lokalnim javnim bibliotekama i bibliotekama akademskih institucija predali donaciju knjiga iz oblasti promocije i zaštite ljudskih prava LGBTI osoba, čineći ih time dostupnim svim studentima i studentkinjama i zainteresovanoj javnosti kojoj trenutni obrazovni sistem ne nudi gotovo nikakve relevantne sadržaje.\nNevladine organizacije LGBT Forum Progres i LGBTIQ Socijalni Centar svim svojim članovima i članicama, te sveukupnoj LGBTI zajednici još jednom čestitaju 17. maj – Međunarodni dan borbe protiv homo/bi/transfobije, uz poruku da nastavljamo da budemo bezrezervna podrška svima koji nam se obrate i kojima je pomoć bilo koje vrste potrebna.\nLGBT Forum Progress filed a lawsuit for discrimination against the...


Nikolić na Uskrs napušta bolnicu? – Nadlanu.com\nNikolić na Uskrs napušta bolnicu?\nBEOGRAD, 23. april 2011. (FoNet) - Predsednik Srpske napredne stranke(SNS) Tomislav Nikolić namerava da sutra napusti bolnicu i da bude sa svojom porodicom na praznik Uskrs, saopštio je konzilijum lekara Beogradskog KBC koji brine o njegovom zdravlju.\nNikolić će, po svojoj želji, zbog iznurenosti i malaksalosti ostati do sutra ujutru ovde, kada namerava, ako ne bude nekih komplikacija preko noći, da napusti bolnicu i provede praznik sa porodicom, rekao je doktor Ljubomir Ilić, u obraćanju novinarima danas pre podne.\nNavodeći da je Nikolić primljen u bolnicu zbog štrajka žeđu, Ilić je rekao da Nikolić trenutno unosi dovoljno tečnosti i da je štrajk žeđu "potpuno saniran", pa dalje indikacije za hospitalizaciju nema i on može da ide kući.\nIlić je rekao da je Nikolić dobro, ali da nastavlja štrajk glađu i ako ga ne prekine, prve posledice na organizam klinički bi se manifestovale za nedelju dana, a za mesec dana bio bi životno ugrožen.


STRIŽI DOLETELI U BEOGRAD: Spremni za paradu 20. oktobra (FOTO/VIDEO)\n17-10-2017 14:23 Ratni izveštaji Naoružanje Izdvojeno Srbija Društvo\nAvioni ruske letačke grupe Striži doleteli su na vojni aerodrom u Batajnici.\nStriži su stigli u Beograd radi učešća u proslavi povodom Dana oslobođenja Beograda. Oni će 20. oktobra nastupiti sa svojim avionima MiG-29 u okviru letačkog dela prikaza operativnih sposobnosti Vojske Srbije „Sloboda 2017“. Na batajničkom aerodromu će takođe premijerno biti prikazani i migovi koji su nedavno dopremljeni iz Rusije. Da vidite u koliko lošem stanju se nalazi američka vojna flota, pogledajte OVDE. Izvor: Pravda\nOvako suStriži leteli nad Beogradom 2014. godine\nRASMUNSENOV "PAKLENI PLAN": Zapad treba da dozvoli Putinu da završi rat u Ukrajini...\nRamu sprečili da priča na albanskom u Skoplju?!\nOFANZIVA IZ RUSIJE: U Beograd stiže "istočni NATO", a i "KGB" planira... (FOTO)\nNALETI AVIJACIJE, "SUPER VOJNICI", STRIŽI... Evo kakav spektakl se sprema za proslavu 20. oktobra! (VIDEO)\nSPEKTAKULARNO: Ovako izgleda let u kabini legendarnih „Strižija“ (VIDEO)


CEAC se žalio: Neće prodaju imovine Denkoviču i Pejoviću - Vijesti.me\nApelacionom sudu se žalili na odluku da se dio imovine proda Denkoviču, a ubrzo će i zbog namjere da se KAP proda Unipromu Edit\nMilorad Milošević 22. mart 2014, 18:46 ažurirano 19. februar 2019, 04:53\nKiparsko - ruski CEAC Olega Deripaske žalio se Apelacionog sudu Crne Gore na odluku stečajnog sudije za KAP Dragana Rakočevića da odbije prigovore CEAC-a kojim je zahtijevano da se zaustavi prodaja imovine KAP-a tivatskoj firmi Politropus Alternative u vlasništvu Ukrajinca Romana Denkoviča.\nCEAC, koji je upravljao Kombinatom aluminijuma (KAP) do 8. jula prošle godine kada je uveden stečaj na zahtjev Vlade, prethodno je tražio izuzeće sudije Rakočevića u ovom stečajnom postupku, ali je Apelacioni sud taj zahtjev odbio.\nIz izvora bliskih Deripskinoj kompaniji juče je “Vijestima” potvrđeno da će za koji dan stići žalba Apelacionom sudu Crne Gore i na odluku sudije Rakočevića da odbije prigovore CEAC-a u vezi sa zahtjevima da poništi postupak prodaje glavnog dijela imovine KAP-a nikšićkoj kompaniji Uniprom, u vlasništvu biznismena Veselina Pejovića.\nUniprom je ponudio za imovinu KAP-a 28 miliona eura. Ponuda Uniproma je uslovljena po nekoliko osnova i sada se čeka formalna saglasnost Pejovića da se pristupi zaključenju kupoprodajnog ugovora.\nKompanija Politropus Alternative ponudila je 450.000 eura za dio imovine Kombinata na prvom tenderu, ali još nije potpisan kupoprodajni ugovor.\nZastupnik CEAC-a Marko Milanović, advokat iz Beograda, u žalbi Apelacionom sudu, između ostalog, je istakao da je sud “pogrešno cijenio materijalno pravo”, i da obrazloženje rješenja sudije “ne korenspondira sa prigovorom stečajnog povjerioca”.\nPunomoćnik CEAC-a smatra da je stečajni upravnik KAP-a Veselin Perišić prije donošenja odluke o prodaji dijela imovine KAP-a “trebalo da utvrdi cijenu koja bi se mogla ostvariti svakim od tri moguća načina unovčenja imovine”.\nCEAC smatra da obavještenje o namjeravanoj prodaji nije bilo u skladu sa Zakonom o stečaju, kao i da ovaj povjerilac smatra da se prodajom imovine dužnika KAP-a “u djelovima mogla ostvariti viša cijena”. CEAC i povezana ruska banka i kompanija potražuju od KAP-a oko 120 miliona.\nPunomoćnik CEAC-a smatra da je stečajni upravnik KAP-a Veselin Perišić prije donošenja odluke o prodaji dijela imovine KAP-a “trebalo da utvrdi cijenu koja bi se mogla ostvariti svakim od tri moguća načina unovčenja imovine”\nPolitropus Alternative želi da kupi dva bazena crvenog mulja, za koju nude 100.000 eura. Ponuda važi i za objekat bivšeg Instituta za istraživanje i razvoj aluminijuma i zemljište (200.000) u Spužu gdje je bila bivša ciglana (150.000).\nDenkovič je najavio investicije od 50 miliona eura ukoliko bude imao podršku države, upošljavanje 300 radnika i izgradnju fabrike za preradu otpada iz dva bazena. Tokom narednih pet godina očekuje olakšice i oslobađanje od kumunalija dok ne izgradi potrebne objekte za dalji razvoj ove industrijske djelatnosti.\nOn tvrdi da kriza u Ukrajini neće uticati na njegove investicije u Crnoj Gori.\nI nikšićki Uniprom je ponudu uslovio time da mu se na period od pet godina garantuje cijena struje od 38 eura po megavatu, da se imovina koju kupuje uknjiži, da prostor KAP-a bude industrijska zona i da bude oslobođen plaćanja komunalija i naknada.


Stanje na putevima: Magla smanjuje vidljivost - Glas Srpske\nStanje na putevima: Magla smanjuje vidljivost\nSrna 16.01.2022 08:42\nBIJELjINA - Većina puteva u Republici Srpskoj i FBiH jutros je prohodna, a zbog niske temperature vozači se upozoravaju na poledicu u višim predjelima i preko planinskih prevoja, a u nižim dijelovima na prilazu mostovima, nadvožnjacima i tunelima, saopšteno je iz Auto-moto saveza Srpske.\nU FBiH magla smanjuje vidljivost na dionicama u kotlinama i uz riječne tokove, naročito na putnim pravcima Bihać-Bosanski Petrovac, Bosanski Petrovac-Drvar, Ključ-Sanski Most, na auto-putu Zenica-Tarčin, kao i na putevima na širem području Sarajeva, Žepča, Maglaja, Kiseljaka, Viteza, Gračanice i Kalesije.\nZbog aktiviranog klizišta, saobraćaj se jednom trakom odvija na dionici magistralnog puta Foča-Goražde, u mjestu Filipovići (na samoj liniji razgraničenja), te na regionalnom pravcima Bistrica - Podgrab i Ukrina - Gornja Vijaka.\nRežim saobraćaja izmijenjen je na dionici magistralnog puta Lapišnica-Ljubogošta zbog radova u tunelu „Čeljigovići“ i na dionici magistralnog puta Crna Rijeka-entitetska granica (Ugar) zbog radova u tunelu „Ugar“.\nIzmijenjen je režim saobraćaja i na dionici magistralnog pravca Banjaluka - Stari Majdan dva, te na regionalnom putu Ugljevička Obrijež - Bobetino brdo, u rejonu Gornje Čađavice, raskrsnica „Numera“, kao i na dionici Šipovo - entitetska granica (Novo Selo).\nNa magistralnom putu na dionici Brod na Drini-granica BiH/Crna Gora (Šćepan Polje) zabranjen je saobraćaj za sva vozila čija ukupna masa premašuje 16 tona.\nU FBiH zbog radova u tunelima „Crnaja“ i „Skela“ na pravcima Konjic-Jablanica i Jajce - Donji Vakuf tokom dana saobraća se naizmjenično, jednom trakom, a noću se obustavlja.\nUsporeno, zbog radova, saobraća i na putnim pravcima Olovo-Kladanj (Olovske Luke), Jablanica-Mostar (Komadinovo vrelo do mosta Begića i Begovića), Grude-Ljubuški (na izlazu iz Gruda) i Stolac-Hutovo (u mjestu Cerovica).\nPremija puni ambare žitom\nMilunović: Ilijaška brigada tokom rata odbranila više od 35 neprijateljskih ofanziva


Sud podrzao Bajdena, dozvolio proterivanje porodica migranata\nTanjug 1. oktobra 2021. 07:26\nNJUJORK – Američki apelacioni sud je odlučio da Bajdenova administracija može nastaviti sa proterivanjem migrantskih porodica uhvaćenih na američko-meksičkoj granici, u skladu sa uredbom o pandemiji kovida-19.\nAmericki Centri za kontrolu i prevenciju bolesti su, pod rukovodstvom bivšeg predsednika Donalda Trampa, izdali u martu 2020. godine uredbu, poznatu kao Član 42, u kojoj se navodi da je potrebno ograničiti širenje koronavirusa, podseća agencija Rojters.\nJedan federalni sudija je, međutim, doneo odluku 16. septembra da se ta mera ne može primeniti na migrantske porodice, ali se administracija predsednika Džozefa Bajdena žalila na takvu odluku.\nU svojoj prvobitnoj presudi protiv Bajdenove administracije, američki sudija Emet Saliven iz Okružnog suda Distrikta Kolumbija navodi da zakon o javnom zdravlju na kome se zasniva politika Člana 42, ne dozvoljava proterivanje migranata.\nProterivanjem azilanata njima se uskraćuje “mogućnost da traže humanitarne beneficije“ na koje imaju pravo prema zakonu o imigraciji, napisao je on.\nKamp od skoro 15.000 Haićana u južnom Teksasu koji su prešli reku Rio Grande iz Meksika izazvao je veliku pažnju poslednjih dana.\nKoristeći Član 42, američka administracija je brzo proterala hiljade ljudi – uključujući porodice sa malom decom – natrag na Haiti, zemlju koja je razorena političkom krizom i višestrukim prirodnim katastrofama.\nAmerički specijalni izaslanik na Haitiju podneo je ostavku u znak protesta zbog proterivanja.


“OSTAVIĆEMO NAMIRNICE ISPRED VRATA” Stanivuković formirao tim za podršku starijim i nemoćnim ljudima - Banjaluka Danas\n“OSTAVIĆEMO NAMIRNICE ISPRED VRATA” Stanivuković formirao tim za podršku starijim i nemoćnim ljudima\nNarodni poslanik (PDP) Draško Stanivuković, formira tim volontera koji će porodicma, te starijim i nemoćnim ljudima koji nisu u mogućnosti da izađu po namirnice i lijekove, dostavljati ono što im je potrebno na kućnu adresu.\n– Dobio sam mnogo poziva i poruka kroz koje vidim da u našim domaćinstvima ima mnogo starih i nemoćnih lica, monogo porodica koje imaju bolesnu djecu ili djecu sa drugim poteškoćama. Zbog svega toga, takve porodice su potpuno onemogućene da kupuju sebe namirnice i lijekove. Zbog toga ćemo danas da formiramo tim za podršku – rekao je Stanivuković.\nOn je poručio da svi kojima je potrebna pomoć mogu da pozovu ili pošalju poruku na broj telefona 066/325-325 sa naglašenom adresom i onim što je potrebno od namirnica, lijekova ili ostalih potrebnih stvari.\n– Naš tim će ostaviti stvari ispred ulaznih vrata, radićemo potpuno zaštićeno, sa maskama, rukavicama i sredstvima za dezinfekciju, tako da ćemo biti sigurni da radimo pravu stvar – rekao je Stanivuković.\nStanivuković je pozvao i druge mlade ljude da pomognu starijima u svom gradu, ali da se pri tom strogo pridržavaju mjera koje su izrečene.\n– Želimo da pokažemo solidarnost, da pokažemo da možemo da radimo svi zajedno kada to želimo – poručio je Stanivuković.


Holandija bi mogla odbaciti sporazum EU-Ukrajina\nHolandski premijer Mark Rutte\nHolandski premijer Mar Rutte rekao je u petak da bi njegova Vlada mogla da iznese nacrt zakona kojim bi pred parlamentom te zemlje bila povučena podrška sporazumu o bliskijim vezama između EU i Ukrajine.\nPrema njegovim riječima, odbacivanje Sporazuma o pridruživanju sa Ukrajinom bilo bi greška i to bi oslabilo evropsku jedinstvo, ali kako je rekao, ukoliko tokom vikenda napori za pronalaženje kompromisa ne urode plodom, neće biti drugog izbora.\nHolandija je jedina članica EU koja nije ratifikovala sporazum evropskog bloka o bližim političkim, sigurnosnim i trgovinskim vezama sa Kijevom nakon referenduma održanog u aprilu, kada su Holanđani velikom većinom odbacili sporazum.\nRutte želi da pronađe kompromis između Ukrajine, EU i domaćih opozicionih stranaka kojim će biti omogućeno provođenje sporazuma i poštovanje ishoda referenduma.\nSporazum sa Kijevom, postignut nakon što je Rusija anketirala Krim od Ukrajine u martu 2014., a potom započeli i sukobi na istoku Ukrajine između vladinih snaga i proruskih separatista uz podršku Moskve, provizorno je implementiran do sada, ali njegova budućnost zavisi od Holandije.\nHolandsko odbacivanje "bi uzrokovalo veliku štetu i potrebno je učiniti sve da se prevaziđu razlike i ubijede snage koje još nijesu uvjerene u to" rekao je Rutte.\n"Ovo je veće od same Holandije. Mi smo dio velike međunarodne zajednice koja djeluje kao jedan u cilju stabilnosti na našim granicima a protiv agresije," rekao je holandski premijer novinarima.\nRutte je u julu tražio "zakonski obavezujuća" uvjeravanju od EU da će odgovoriti na primjedbe i strahovanja koje njegova zemlja ima u vezi sa sporazumom.


Jovica Stanišić - Blic Online\nTužioci na ponovljenom suđenju bivšem šefu Službe državne bezbednosti Srbije Jovici Stanišiću i njegovom pomoćniku Franku Simatoviću Frenkiju uložili su danas žalbu na odluku sudija da odbiju iskaze 30 novih svedoka koji nisu svedočili na prvom procesu.\nMinistarka pravde Nela Kuburović rekla je danas u Njujorku da Srbija nema otvorenih pitanja sa sudskim Mehanizmom u Hagu - nasledinkom Haškog tribunala i da očekuje da će se saradnja i ubuduće odvijati bez problema.\nBivšem načelniku Službe državne bezbednosti Jovici Stanišiću odobreno je produženje boravka na privremenoj slobodi do 30. avgusta, saopšteno je danas iz Mehanizma u Hagu.\nZaštićena svedokinja optužbe RFJ-102 potvrdila je danas, na suđenju Jovici Stanišiću i Franku Simatoviću Frenkiju u Hagu, da su nesrbi u jesen 1991. bili pritvarani, prebijani i ubijani u bazi paravojske Željka Ražnatovića Arkana u Erdutu, u Istočnoj Slavoniji.\nSvedok optužbe RFJ-111 izjavio je na ponovljenom suđenju Jovici Stanišiću i Franku Simatoviću u Hagu da nije video masovno proterivanje Hrvata i Mađara u Istočnoj Slavoniji između 1991. i 1995. godine i da nikada, dok je na tom području bio policajac, nije dobio naređenje da ikoga ubije, protera ili maltretira.\nOdbrana Jovice Stanišića danas je pred Haškim tribunalom pobijala navode zaštićenog svedoka optužbe RFJ-113 da su agenti Službe državne bezbednosti Srbije Ilija Kojić i Radoslav Kostić od 1991. do 1992. godine kontrolisali vlast u Srpskoj autonomnoj oblasti Slavonija, Baranja i Zapadni Srem (SAO SBZS).\nIZA ZATVORENIH VRATA Zaštićeni svedok protiv Stanišića i Simatovića\nU nastavku ponovljenog haškog procesa bivšim čelnicima Službe državne bezbednosti (SDB) Srbije Jovici Stanišiću i Franku Simatoviću-Frenkiju, optuženim za zločine u Hrvatskoj i BiH, zaštićeni svedok optužbe danas je iskaz davao iza zatvorenih vrata.\nSvedok ostao pri iskazu da je Simatović komandovao snagama koje su počinile zločine\nU nastavku unakrsnog ispitivanja svedoka optužbe RFJ-066, odbrana Franka Simatovića-Frenkija osporavala je svedokov iskaz da je Simatović u jesen 1991. komandovao srpskim jedinicama koje su počinile zločine nad Hrvatima u Kninskoj Krajini.\nNekadašnjem šefu državne bezbednosti Srbije Jovica Stanišić i njegovom saradniku Franku Simatoviću Frenkiju odobreno je puštanje na privremenu slobodu tokom letnje pauze, s tim da se Stanišić mora vratiti do 27. septembra, a Simatović do 16. avgusta, saopšteno je danas iz Haškog tribunala.\nHag: Prigovor odbrane na neke dokaze\nU nastavku ponovljenog suđenja pred Haškim tribunalom bivšim zvaničnicima Službe državne bezbjednosti (SDB) Jovici Stanišiću i Franku Simatoviću Frenkiju odbrana je uložila prigovor na prihvatanje određenih dokaza tokom iskaza zaštićenog svedoka optužbe.\nHag: Zaštićeni svedok daje iskaz iza zatvorenih vrata\nU nastavku ponovljenog suđenja pred Haškim tribunalom bivšim zvaničnicima Službe državne bezbednosti (SDB) Jovici Stanišiću i Franku Simatoviću Frenkiju, zaštićeni svedok optužbe iskaz je dao iza zatvorenih vrata.\nNekadašnji šef Službe državne bezbednosti Srbije Jovica Stanišić izjavio je da zbog bolesti ni danas nije u stanju da prisustvuje suđenju u Hagu.\nStanišić zbog bolesti izostao sa suđenja\nNekadašnji šef Državne bezbednosti Jovica Stanišić nije danas prisustvovao nastavku ponovljenog suđenja u Haškom tribunalu zbog bolesti.\nSvedok optužbe Vlado Vuković izjavio je danas, na suđenju Jovici Stanišiću i Franku Simatoviću-Frenkiju, da je iz masovnih grobnica u selu Saborsko u Lici ekshumirano "oko 35 tela" meštana ubijenih u napadu srpskih snaga 1991. godine.\nU nastavku ponovljenog suđenja pred Haškim tribunalom bivšim rukovodiocima Službe državne bezbednosti Srbije Jovici Stanišiću i Franku Simatoviću - Frenkiju, zaštićeni svedok optužbe RFJ-072 rekao je da su zločine nad Hrvatima u selu Saborsko u Lici počinili pojedini pripadnici specijalne jedinice redovne milicije "Martićevci".\nHag: Svedok Vilson o "Crvenim beretkama"\nU nastavku ponovljenog suđenja bivšim rukovodiocima Službe državne bezbednosti Srbije Jovici Stanišiću i Franku Simatoviću, optuženim za ratne zločine u Hrvatskoj i BiH, odbrana je dokazivala pred sudom u Hagu da svedok odbrane Džon Vilson ne zna tačno ko su tokom rata u Hrvatskoj i BiH bile "Crvene beretke", niti ko im je komandovao.\nStanišić zatražio puštanje na privremenu slobodu\nNekadašnji šef Službe državne bezbednosti Srbije Jovica Stanišić zatražio je od suda u Hagu da, zbog bolesti, bude pušten na privremenu slobodu do kraja dokaznog postupka optužbe ili do kraja letnje sudske pauze.


Došlo vrijeme da se u Evropu krene – SARAJEVO.co.ba\nObjavljeno 12. 03. 2010 11. 03. 2010 od sarajevo.co.ba\nDošlo vrijeme da se u Evropu krene\nOvogodišnji predstavnik BiH na takmičenju za pjesmu Evrovizije Vukašin Brajić 14. marta 2010. godine će predstaviti pjesmu “Munja i grom” na BH Eurosong show-u.\nAutor ovogodišnje bosanskohercegovačke pjesme za Evropu je Dino Šaran, a Vukašina Brajića i pjesmu “Munja i grom” za predstavnika naše zenmlje na Eurosongu je izabrala stručna komisija.\nU najavi događaja je istaknuto da se radi o novoj muzičkoj formi ali nije želio otkriti nikakve dodatne detalje. BH Eurosong ekipi, nakon 14. marta, slijede pripreme za odlazak u Oslo, gdje će naš predstavnik nastupiti 25. maja 2010. godine u prvoj pulufinalnoj večeri.\nvezano > Vukašin i Dino u borbi za Eurosong\nNazad Narodno pozorište: Aska i vuk\nNaprijed Frenkie i Montirani Proces u kinu Bosna


Đuričićeva sloboda 40 miliona evra! | Novosti.RS\nĐuričićeva sloboda 40 miliona evra!\nčetvrtak, 28. 02. 2013. u 07:33\nKako tvrdi portugalska “A bola”, ugovor koji je Đuričić potpisao na pet godina sadrži i klauzulu po kojoj neki klub, da bi ga odveo iz Benfike, mora da plati najmanje 40 miliona evra\nKUPILI su igrača za šest miliona evra, a već su stavili cenu za njega: nema prodaje ispod 40 miliona! To samo govori koliko čelnici Benfike veruju u Filipa Đuričića, zadovoljno trljaju ruke što su balkanskog Krojfa, kako ga zovu holandski mediji, doveli u Lisabon.\nPosao je dogovoren prošle nedelje, Nemanji Matiću na “Lužu” će se pridružiti srpski paket iz Holandije: Filip Đuričić - Miralem Sulejmani. Benfika je uspela da privoli našeg mladog vezistu, za kojeg su bili zainteresovani Liverpul, Ajaks, Tvente...\nKako tvrdi portugalska “A bola”, ugovor koji je Đuričić potpisao na pet godina sadrži i klauzulu po kojoj neki klub, da bi ga odveo iz Benfike, mora da plati najmanje 40 miliona evra!\nHerenven je 2010. doveo Đuričića pravo iz Radničkog iz Obrenovca, za simbolično obeštećenje, a prodao ga je, prema još zvanično nepotvrđenim informacijama, za šest miliona evra, uz opciju da dobije još dva, ukoliko Filip postigne određeni broj golova za Benfiku.\nVidis kako moze bez zvezde i partizana da se napravi svetska klasa.Bravo MAJSTORE fudbala samo tako nastavi.I jedan gol nogometasima u mrezi.\n@pol gaskoin - da si upućen znao bi da je prošao sve selekcije Zvezde\nplace zemlja kojom hodas\n( 11 ) ( 57 )\nja ovih novinara, ko ce bre da ponudi i 20 miliona za njega, vratices se ti lepi u holandiju jel tamo uspevaju tulipani :D\n@place zemlja kojom hodas - place zemlja u kojoj ima ovakvih komentara\nMALI JE MAJSTOR FUDBALA!!!!\ndobro su ga procenili nasi strucnjaci...bravo malisa


U okviru 10. Zimskog salona knjige, u galeriji Modiljani TC Mall of Montenegro, upriličeno je veče poezije. Imali smo priliku da u�ivamo u poeziji naših uva�enih autora Tanje Bakić, Dragane Mrkić i Igora Lukšića. Razgovor je vodila Jelena Krsmanović, urednica u Izdavačkoj kući Nova knjiga.\nPesnikinja Tanja Bakić pročitala nam je neke svoje pesme, a o sebi i svom radu je rekla : " Oduvek sam ostala verna �anru poezije. Nisam se prebacila na pisanje kratkih priča iako sam I to mogla s obzirom da sam prevodila nekoliko romana I zbirki kratkih priča. Prvu pesmu sam napisala sa samo 7 godina, a prvu knjigu poezije sa petnaest godina. I dalje pišem poeziju I ne planiram da prelazim na druge �anrove".\nDragana Mrkić nam je takođe priuštila u�ivanje u svojoj poeziji. Čitala nam je pesme po svom izboru iz svojih zbirki pesama koje je objavila Izdavačka kuća Nova knjiga. U pitanju su knjige "Previše te ima" I "Predugo te nema"\nDragana nam je rekla da je "Pisanje gorka strast. To je dar koji nosite u sebi I koji uspeva da nas kanališe. Društvene mre�e, koliko god da ih kritikujemo, toliko su I dobre jer ljudi danas sve ređe kupuju zbirke poezije ali će rado stihove čitati I deliti putem društvenih mre�a"\nDragana je svoju poeziju do sada promovisala u Crnoj Gori I regionu. Izjavila je da smatra što I Branko Miljković "Pesnik je oduvek bio onaj koji drugima leči bolest od koje I sam boluje"\nPored pomenutih dama, svoju poeziju čitao nam je I naš uva�eni autor Igor Lukšić. On je do sada objavio tri zbirke pesama: " Knjiga smeha" , "Knjiga straha" , I "Knjiga sumnje".\n"Sve moje knjige su kombinacija poezije I proze. Razlog je taj što �ivimo u vremenu u kom smo struktuirani a ovo je vrsta otpora na takav �ivot. U svim zbirkama prisutni su simboli I podstičem svakoga da potra�i neki svoj smisao"\nKroz "Knjigu smeha" provlači se problem mladih ljudi koji koriste narkotike I imali smo priliku da čujemo pesmu iz te zbirke. "Poezija je specifičan izraz sebe, kroz nju uvek pokušavamo da ostanemo mladi. Moje pesme prevođene su na italijanski I francuski jezik"-rekao je Lukšić.


Šaban Šaulić preminuo je nakon stravične saobraćajke koja se dogodila 17. februara 2019. godine. Šaban će sutra biti sahranjen u 15 časova, a u 11 ujutru će biti održana komemoracija.\nDanima unazad, čitava Srbija tuguje zbog odlaska kralja narodne muzike, a brojni prijatelji dolaze svakodnevno u dom Šaulića na Dedinju kako bi izjavili saučešće.\nŠta nam je rekao taksista Rade kojeg je Šaban obožavao, poklonio mu garderobu i koji je vozio njegovog sina Mihajla u školu svakog dana, pogledajte u videu. Gospodin koji je danas došao u dom na Dedinju priznao nam je da je plakao i vrištao iz sveg glasa na taksi stanici u centru kada je saznao za Šabanovu smrt.\n- Vrištao sam u neverici da se to dogodilo - rekao nam je Rade.


Redakcija November 16, 2020\t0 Komentara\nNa današnji dan 1914. godine počela je Kolubarska bitka, najveća koju je srpska vojska vodila u Prvom svetskom ratu, na frontu širokom oko 200 kilometara od Beograda do Guče, u kojoj je srpska vojska posle mesec dana teških borbi do nogu potukla Petu i Šestu austrougarsku armiju pod komandom generala Oskara Poćoreka.\nPošto su austrougarske trupe okupirale Beograd, Šabac, Valjevo, Užice i celu severozapadnu Srbiju, počinivši masovne zločine nad civilima, na Kolubari se, za vojne eksperte, dogodilo čudo.\nTri srpske armije, koje su se našle u naizgled bezizlaznom položaju, u silovitom kontraudaru tokom višednevnih žestokih okršaja potpuno su razbile neprijatelja. Do 15. decembra 1914. isteran je iz Srbije poslednji austrougarski vojnik, izuzev 42.538 zarobljenika.\nTokom bitke poginulo je više od 57.000 austrougarskih vojnika i oficira, a Srbi su zaplenili veliku količinu ratnog materijala i oružja, uključujući dva aviona, više od 140 topova, 3.500 vozila s municijom i 60.000 pušaka. Izuzetne zasluge za pobedu imao je general Živojin Mišić, unapređen posle bitke u čin vojvode.\nNjegova Prva armija je između 29. novembra i 2. decembra 1914. izvršila odlučujući proboj na Suvoboru.\nKolubarski Info / Tanjug / Foto: spc.rs\nTags: general Živojin Mišić, Kolubarska bitka, Oskar Poćorek, prvi svetski rat, severozapadna Srbija, srpska vojska, valjevo


Popović: Očekujem odgovornost za stanje vazduha u Srbiji | RERI\njanuar 2019 januar 2019 Marija M.\nNajnoviji Izveštaj Agencije za zaštitu životne sredine za 2017. jedini na koji možemo da se oslonimo govori da je u nekoliko gradova Srbije prekoračenje vrednosti zagađujućih čestica bilo duže od 100 dana u godini, ukazao je Popović, pominjući Valjevo, Užice, Kragujevac i Beograd. Izveštaj nam govori da takvo stanje nije bilo samo prošle godine, već unazad nekoliko godina, podsetio je Popović, sagovornik novinarke Andrijane Milaćević u serijalu Bez rukavica.\nAko uzmemo u obzir te gradove u kojima je vazduh prezagađen, kategorisan trećom kategorijom, dođemo do zaključka da je oko 2,5 miliona ljudi u Srbiji povremeno izloženo zagađenom vazduhu, predočio je Popović.\nUgroženo je njihovo pravo na zdravu životnu sredinu, što je njihovo ustavno pravo, naglasio je on, pozivajući se na Izveštaj Agencije, mada smatra da je pouzdanost tih podataka veoma upitna. Popović tvrdi da su podaci Agencije na nivou od 22 odsto pouzdanosti, a trebalo bi da budu više od 90 odsto da bismo na osnovu njih mogli ispravno da saznamo kakvo je stanje vazduha.\nNeko bi u trebalo da bude odgovoran za stanje vazduha, izjavio je Popović i obrazložio da je institucija zadužena za merenje čistoće vazduha i objavljivanje podataka Agencija za zaštitu životne sredine, dok je Vlada Srbije odgovorna za kvalitet života građana. Kvalitet nije uopšte na agendi Vlade i to je suštinski problem, ocenio je on i dodao da je razlog za zabrinutost u javnim politikama.\nPopović ponavlja da je pravo na zdravu životnu sredinu Ustavom zagarantovano pravo svakog građanina Srbije, koja se ne štiti adekvatno. Prema njegovom stavu, dužnost je nadležnih, kada je vazduh prezagađen i vrednosti prekoračene, da o tome obaveste javnost i objasne kako da se postupa u takvim situacijama.\nIzgovor tipa zagađenje je veće tokom grejne sezone je neodgovoran i neprihvatljiv, naglasio je Popović. On zato smatra da ključni problemi zagađenosti vazduha u Srbiji nisu čestice, već neodgovornost, neznanje i siromaštvo, kao posledica skupe, a neefikasne javne uprave.\nPopović se zalaže za izmene Zakona o zaštiti vazduha u smislu da za nepoštovanje zakona sleduje kazna. Trebalo bi da shvatimo da izvori zagađenja nisu samo termoenergetska postrojenja, dodao je on i naglasio da bi institucije građanima trebalo da objasne kako da se ponašaju energetski efikasnije, mada je za to potrebno i da budu bogatiji. Siromašni građani ne mogu da primenjuju visoke standarde kvaliteta vazduha, konstatovao je Popović, koji smatra da bi građani o tome trebalo da razmišljaju i kada izlaze na izbore.\nS druge strane, Radović tvrdi da Indeks kvaliteta vazduha pokazuje da je vazduh u Beogradu, Nišu i Novom Sadu umereno zagađen. On navodi da su pažnju medija privukla česta iskakanja iznad linija vrednosti zagađujućih materija u vazduhu koje su 50 mikrograma po kubnom metru na čas, mada je u pojedinim danima bilo je i velikih prekoračenja. Da podsetimo, Danas je već pisao o zagađenju vazduha u Nišu, u kojem je indeks zagađenosti bio duplno veći nego u Bankoku.\nTo ne daje sliku vazduha na teritoriji Srbije, ona se dobija na nivou godine kad Agencija proizvede godišnji Izveštaj o stanju životne sredine, a stanje vazduha je njegov deo, rekao je Radović. Upravo je to prava slika kvaliteta vazduha, ocenio je on i sugerisao da se pitanje uticaja zagađenja na stanovništvo postavi resoru zdravstva.\nSvakako da zagađenje nije dobro, u Srbiji godišnje umre 6.000 ljudi od bolesti čiji uzrok je zagađen vazduh, naveo je Radović, uveren da nema potrebe da se paniči i alarmira. Relevantane podatke jedini sadrži Izveštaj Agencije, a najnoviji je za 2017. godinu, dok će za 2018. biti gotov u drugoj polovini ove godine, najavio je Radović.\nPrema njegovom mišljenju, javnost Srbije je obaveštena o stanju vazduha, pošto Agencija svoje podatke u realnom vremenu objavljuje na sajtu, a već nekoliko godina ima i aplikacije za mobilne telefone. Tako obavestimo javnost da vazduh u određenom trenutku nije dobar, objasnio je Radović, koji tvrdi da je merenje pouzdano i da se građani apsolutno mogu osloniti na podatke Agencije o pravom stanju vazduha.\nMerne stanice uglavnom su stigle donacijom iz IPA fondova i naša mreža predstavlja najsavremeniju tehnologiju. Trebalo bi, međutim, da ih je više mernih stanica i da bi se time povećao monitoring, rekao je Radović. On, ipak, priznaje ima razloga za zabrinutost, pošto je zagađenje vazduha verovatno i najveći izazov za zdravlje savremene civilizacije.\nU svetu godišnje šest miliona ljudi umre od zagađenog vazduha. Prema procenama Svetske zdravstvene organizacije, 9 od deset ljudi na planeti živi u sredini zagađenog vazduha, precizirao je Radović i konstatovao da Srbija, nažalost, nije izbegla tu statistiku. Srbiji su potrebna sistemska rešenja i to je ono što verujem da Vlada Srbije i resorno Ministarastvo rade, rekao Radović.\nPrema njegovoj najavi, Ministarstvo za zaštitu životne sredine će uložiti pola milijarde dinara u gašenje kotlarnica i prelazak na bolja goriva. Upitan da li se naknade, koje uplaćuju veliki zagađivači, koriste za zaštitu sredine, on je odgovorio da one, pre svega, odlaze u budžet, a onda se pravi budžet Ministarstva zaštite životne sredine. Da li bi to trebalo da je više sredstava? Da, svakakao, svestan je Radović, koji napominje da bi o kvalitetu vazduha trebalo da se govori i zimi i leti, a ne samo u kriznim situacijama.\nNišta se ne može uraditi preko noći. Ako sad počnemo predano da radimo, tek za deset godina će se videti rezultati, zaključio je Radović.\nair pollutiondanasekolosko pravoenvironmental lawfilip radovićmirko popovićpravo na zdravu životnu sredinuzagađenje vazduha\n⟵Evropska komisija objavila Izveštaj o primeni EU propisa u zemljama članicama za 2017. godinu\nKonferencija Regulatornog instituta za obnovljivu energiju i životnu sredinu (RERI) „Zašto je seča stabala na Ušću i Kalemegdanu protivzakonita – pravni aspekti slučaja Gondola“⟶


POKS ipak nije prešao cenzus | Restart Magazin\n02/07/2020 07/07/2020 Urednik\tizbori, POKS, Zika Gojkovic\nKoalicija “Za kraljevinu Srbiju” je saopštila da joj je, na osnovu prebrojanih sto odsto glasova sa ponovljenih izbora na 234 biračka mesta, nedostajalo nekoliko hiljada glasova za cenzus.\n“Izborni rezultat bi bio sigurno bolji i dovoljan za prelazak cenzusa da je ponovljene izbore RIK zakazao u nedelju, a ne radnog dana i usred drugog talasa epidemije koronavirusa, što je izazvalo malu izlaznost”, navodi se u saopštenju.\nDodaje se da su na ponovljenim izborima poboljšali izborni rezultat i bili treći po broju glasova.\n“Učvrstili smo svoju četvrtu poziciju na političkoj sceni, posle samo tri godine delovanja i to smatramo velikim uspehom. Važno je i što smo uspeli da otvorimo bitnu temu u našem društvu, koja je bila zabranjena 75 godina, da li Srbija treba da bude republika ili da se obnovi Kraljevina”, izjavio je predsednik POKS Žika Gojković.\nOn se, kako prenosi N1, zahvalio svim monarhistima koji su glasali za njih.\n“Obećavamo im da ćemo još snažnije nastaviti borbu za suverenu, ustavnu, parlamentarnu Kraljevinu Srbiju i za njene vrednosti, jer u tu ideju čvrsto verujemo. Naše vreme tek dolazi”, poručio je Gojković.\nU saopštenju se navodi i da izborni rezultat “najbolje demantuje sve one koji su danima zlonamerno tvrdili da će SNS ‘progurati’ POKS u Skupštinu, jer da su to hteli, to su i mogli, što dokazuje broj glasova koji su dobili”.\nSinoć su iz izbornog štaba liste “Za kraljevinu Srbiju” saopštili da je prema 75 odsto obrađenog materijala, sa 234 biračka mesta gde su ponovljeni izbori, njihova koalicija osvojila ukupno 3,06 odsto glasova i stekla pravo na osam poslanika u Skupštini Srbije.\n← Razmatra se potpuno zatvaranje Beograda\nMađarska otvara granice samo za Srbiju →\nPokretač akcije “Ice Bucket Challenge” preminuo u 34. godini\nNovi izgled američke vojske: karmini, minđuše i lakovi za nokte


Tajni pregovori i istrage u slučaju Železare Smederevo | Gde Investirati\nTajni pregovori i istrage u slučaju Železare Smederevo\nŽelezara u Smederevu bila je tema tajnih pregovora u Briselu, održanih početkom decembra, na kojima su učestvovali predstavnici Vlade Republike Srbije i Evropske komisije.\nKako piše Politika, na dnevnom redu poverljivih razgovora na relaciji Beograd–Brisel bile su dve teme: pitanje državne pomoći smederevskoj čeličani, kao i antidamping istraga koju je EK pokrenula kako bi utvrdila da li je bilo prodaje čelika ispod cene.\nDetalji tog razgovora čuvaju se u tajnosti, ali ono što može da se čuje jeste utisak naših pregovarača da „je sve proteklo u našu korist”. Ipak, drugi izvori kažu da je reč o komplikovanim procesima i da nikako ne treba unapred zaključivati kakav će biti epilog ova dva procesa koja se u Briselu vode kada je o srpskoj železari reč. Ono što je poznato je da je EK, osim redovnog izveštaja od vladine Komisije za kontrolu državne pomoći, zatražila poseban izveštaj o „železari”.\nAnica Telesković (Foto:N1)\nAnica Telesković: Dva paralelna procesa o Železari u Briselu\nNovinarka Politike, Anica Telesković, rekla je, gostujući u Novom danu na N1, da u slučaju Železare Smederevo, Brisel vodi dve istrage.\nKako je rekla, dok je vlasništvo bilo na državi, nikada nije bilo problema sa Železarom. Podsetila je, međutim, da je i Vučić, pre nego što je Hestil došao, govorio da je nama potrebna dozvola EK, iako to formalno-pravno nije bilo neophodno. Dodala je da se samo mesec dana nakon što je potpisan ugovor Eurofer požalio.\nEvropsko udruženje proizvođača čelika “Eurofer” u julu je saopštilo da je zabrinuto zbog mogućnosti da Kina koristi železaru u Srbiji kako bi nesmetano prodavala jeftin čelik u Evropi.\nKinezi proizvode 50 odsto ukupne količine čelika koja se proizvede u svetu, i oni su zadali glavobolje proizvođačima čelika u EU, kaže Telesković. To je jedna istraga, ali u EU se vode dva paralelna procesa, i ona su bila tema tajnih pregovora u Briselu, dodaje.\nSporno je što naša vlada treba da dokaže da je pomoć koju je država železari dala do 1. februara 2015. u skladu sa SSP. EU pri tom, kako navodi, računa sve kao pomoć – plate, meke kredite, računa sve vrste poreskih olakšica, jeftiniju struju ili gas…\nBrisel nema ista pravila za članice EU i za one koje to nisu, i bili su prilično popustljiviji prema britanskoj čeličnoj industriji nego prema nama, kaže ona. Dodaje da je verovatno to zbog prethodnog Bregzita. “Nismo čuli Brisel da im je rekao: Pa vi ste pomagali domaću čeličnu industriju”.\nKako ocenjuje novinarka Politike, ta dva procesa neće skoro da se završe, jer je sama istraga komplikovana.\nBrisel gleda da državna pomoć ne sme da bude veća od 50 odsto budućih kineskih investicija, rekla je Telesković.\nPrevious Beograd: Održan protest vojnog i policijskog sindikata, pismo za premijera ostavljeno na vratima vlade\nNext Evropska komisija usvojila Program prekogranične saradnje između Srbije i Makedonije\nTags čelikdampingKinaŽelezara Smederevo\nGazprom povećao izvoz gasa u Srbiju za 29,7 odsto\nRuski Gazprom povećao je od 1. januara do 15. oktobra ove godine isporuke gasa u Srbiju za 29,7 odsto u odnosu na isti period prošle godine, saopštila je danas ta


Holanđani protestovali, nezadovoljni merama i otkazivanjem muzičkih događaja – DnevniZurnal\nHolanđani protestovali, nezadovoljni merama i otkazivanjem muzičkih događaja\nby admin 21/08/2021, 22:23 1.1k Views\nHiljade Holanđana, među kojima su bili i muzičari i organizatori festivala, demonstrirale su u više gradova protiv ograničenja uvedenih zbog koronavirusa, usled kojih su otkazani brojni muzički događaji.\nUčesnici protestnih šetnji u šest gradova ukazali su da ograničenja nisu fer prema festivalskoj industriji.\nProtestnoj šetnji u Amsterdamu pridružile su se hiljade građana, koje su plesale iza konvoja kamiona sa di-džejevima i ozvučenjem. Jedan od demonstranata uporedio je festivalsku industriju sa neželjenim detetom, navodeći da ispada da su važni svi sektori ekonomije osim tog.\nHolandska vlada je zabranila organizovanje masovnih događaja poput festivala do 19. septembra, strahujući od širenja izrazito zaraznog delta soja koronavirusa.\nDozvoljena je jedino organizacija jednodnevnih događaja, uz prisutvo najviše 750 osoba, koje moraju da budu vakcinisane, negativno testirane na koronavirus ili izlečene od infekcije u poslednjih šest meseci.\nOrganizatori današnjih protesta traže od vlade da ukine tu zabranu 1. septembra.


Draghi dobio podršku za formiranje vlade Italije\nNekadašnji predsednik Evropske centralne banke Mario Dragi (Draghi) dobio je u subotu, 6. februara, načelnu podršku dve ključne partije za formiranje nove italijanske vlade koja će odlučivati o trošenju više od 200 milijardi evra koje Italija dobila od Evropske unije za oporavak ekonomije.\nPokret Pet zvezdica (M5S) i desničarska Liga su najavile podršku Dragijevoj vladi, rekavši da su spremne da za dobrobit države ostave po strani svoje rivalstvo, navodi agencija Asošijejted pres (AP).\nDragi (73) ove nedelje je razgovarao sa predstavnicima političkih partija, a novi krug sastanaka se očekuje početkom sledeće nedelje, i tada bi trebalo da se priča o potencijalnim ministrima i idejama novog mandatara. Očekuje se da će razgovarati i sa sindikatima, lobistima i predstavnicima nevladinog sektora.\nLideri M5S i Lige, Vito Krimi i Mateo Salvini, posle sastanka s Dragijem su izjavili da će raditi u interesu Italije, koja je među najpogođenijima korona virusom u Evropi.


By Kornelija Sabo04.08.2020najvaznije-vesti, Vesti\nNaslovna / Vesti / FMK lab deo međunarodnog istraživačkog projekta o COVID-19\nDepartman za psihologiju FMK je započeo saradnju sa Psychological Science Accelerator – A Distributed Laboratory Network. U okviru psihološke laboratorije na FMK se prikupljaju podaci za istraživanje na velikom međunarodnom projektu The Psychological Science Accelerator’s Rapid-response COVID-19 (PSACR).\nIstraživanje ima za cilj da otkrije nove načine zaštite građana od negativnih psiholoških posledica pandemije proučavajući rezilijentnost i najbolje načine implementacije zaštitnih mera. Pozivamo sve zainteresovane da daju doprinos ovom međunarodnom istraživanju popunjavanjem upitnika na linku\nFMK lab je psihološka laboratorija studenata i predavača na Fakultetu za medije i komunikacije u Beogradu. Kroz rad na naučnim i primenjenim multidisciplinarnim međunarodnim i domaćim projektima primenjujemo najsavremenije eksperimentalne i korelacione studije, kao i kvalitativne tehnike. FMK lab ima za cilj da popularizuje naučna i primenjena istraživanja kroz reading grupe, kreiranje samostalnih i uključivanje u već postojeća istraživanja, praktikovanje najsavremenih statističkih analiza, izlaganje radova na naučnim i stručnim konferencijama, organizovanje tribina i diskusionih grupa. Kroz rad FMK lab želimo da promovišemo nauku i uključimo studente u međunarodne projekte na kojima će steći nove naučne veštine i povezati se sa koleginicama i kolegama iz drugih laboratorija.


Uvećan budžet za informisanje - Šumadijski centar za građanski aktivizam "RES PUBLICA"\nPosted on 04/12/2020 30/01/2021 Authorrespublika1 Comment\nGradsko veće grada Kragujevca je u okviru javne rasprave o nacrtu Odluke o budžetu za 2021. godinu prihvatilo predlog Medijskog skloništa, koji se odnosi na oblast javnog informisanja. Time je iznos sredstava namenjenih za sufinansiranje medijskih projekata od javnog interesa uvećan sa tri na deset miliona dinara.\nMedijsko sklonište Kragujevac je nakon objavljivanja nacrta gradskog budžeta za narednu godinu javno reagovalo, ukazujući da je iznos planiran za javno informisanje sraman. Mogućnost javne rasprave iskoristili smo da gradskoj upravi dostavimo svoj predlog za budžetsku stavku koja se odnosi na projektno sufinansiranje medija, sa obrazloženjem. Istakli smo da bi sredstva trebalo planirati u skladu sa veličinom i značajem grada i ukazali na broj potencijalnih korisnika, odnosno medija i drugih pravnih lica sa sedištem u Kragujevcu, zvanično registrovanih za proizvodnju medijskih sadržaja. Uz to, kao odrednicu smo naveli i izdvajanja koja su u ovoj godini imali gradovi poput Beograda, Niša, Novog Pazara, Pančeva, ali i nerazvijene opštine Rekovac. Predložili smo da za ostvarivanje javnog interesa u informisanju, u 2021. bude opredeljen isti iznos koji je bio planiran budžetom za ovu godinu, odnosno 10 miliona dinara.\nOčekujermo da gradska uprava, početkom godine, raspiše javni poziv za sufinasiranje medijskih projekata od javnog interesa i posle šest godina medijima pruži priluku da konkurišu za budžetski novac, a građanima Kragujevca mogućnost da dobiju kvalitetnije i raznovrsnije informisanje.\n← Previous Previous post: Novi ciklus treninga medijske pismenosti- Saznaj i razaznaj\nNext → Next post: Istine i laži u doba pandemije\n1 thought on “Uvećan budžet za informisanje”\nMirjana Zivanovic says:\nOvo bi bio i komentar”Koliko para tolko muzike”-vezano za budzet medja.


Usvojen rebalans budžeta Grada u iznosu od 13.877.454 KM - Citaj Filter\nUsvojen rebalans budžeta Grada u iznosu od 13.877.454 KM\nSkupština grada Istočno Sarajevo je na današnjoj sjednici usvojila rebalans budžeta za ovu godinu od 13.877.454 KM, što predstavlja povećanje u odnosu na planirani budžet za 2.593.023 KM kreditnih sredstava.\nGradonačelnik Istočnog Sarajeva Nenad Vuković rekao je novinarima da očekuje da će do kraja godine uspjeti sanirati probleme izazvane smanjenim prihodima od PDV-a, ali je iskazao zadovoljstvo da na drugim budžetskim pozicijama imaju bolja ostvarenja.\nVuković je naglasio da su odbornici usvojili i budžet grada za šest mjeseci ove godine, koji je ostvaren u iznosu od 4.449.729 KM, što je 45,5 odsto u odnosu na planirani budžet, a ostvareni rashodi su od 39 odsto, što znači da su se vrlo kontrolisano ponašali u finansijskom smislu.\nVuković je istakao da je Skupština danas donijela odluku o otpisu 26.000 KM dugova po osnovu zakupa stana porodica palih boraca, od kojih se šest nalazi na Palama, a tri u Istočnom Novom Sarajevu.\nOn je naglasio da je Skupština danas donijela i odluku o otpisu duga u iznosu od 64.000 KM po osnovu korištenja građevinskog materijala po Projektu dva gradnje Srpskog Sarajeva, a riječ je o boračkim kategorijama lošeg imovnog stanja.\nVuković je istakao da je usvojena i informacija o stanju zdravstvene zaštite, ali najviše rasprave je bilo vezano za Bolnicu “Srbija” i odlazak ljekara iz ove zdravstvene ustanove.\n“Nesporno je da u novom objektu imamo bolje uslove, ali činjenica je da imamo problem kada je riječ o kadrovskoj slici ovog zdravstvenog centra”, rekao je Vuković.\nPredsjednik Skupštine grada Istočno Sarajevo Miroslav Lučić smatra da je i problem neplaćanje poreza i doprinosa radnicima Bolnice “Srbija”, kao i dug prema dobavljačima što direktno utiče na budžet opštine Istočna Ilidža na čijem području se nalazi.\nOn je naglasio da je Skupština danas, na inicijativu nevladinih organizacija, usvojila i Deklaraciju “Gradovi bez brana”, koja se protivi izgradnji novih mini-hidroelektrana na području grada s ciljem zaštite životne sredine.\nTags: Grad Istočno Sarajevo Rebalans budžeta Skupština grada Istočno Sarajevo\nPrethodna Lutkari u Istočnom Sarajevu bili jači od Kovida 19\nSledeća PALE: Nakon sanacije objekta Doma zdravlja značajne uštede


Priština potvrdila dolazak Olbrajtove na skup 12. juna: Održaće govor - 09.06.2019, Sputnik Srbija\nPriština potvrdila dolazak Olbrajtove na skup 12. juna: Održaće govor\nBivša državna sekretarka SAD doputovaće 12. juna u Prištinu, na skup povodom 20. godišnjice ulaska NATO trupa na Kosovo, i održaće govor. 09.06.2019, Sputnik Srbija\nBivša državna sekretarka SAD doputovaće 12. juna u Prištinu, na skup povodom 20. godišnjice ulaska NATO trupa na Kosovo, i održaće govor.\n31 Maj 2019, 07:05\nPrištinske vlasti spremaju 12. juna centralni skup povodom 20. godišnjice ulaska NATO trupa na Kosovo, a nakon pisanja medija da će tome prisustvovati nekadašnje državne sekretarke SAD, Hilari Klinton i Medlin Olbrajt, penzionisani američki general i komandant NATO-a za vreme bombardovanja SRJ Vesli Klark i bivši šef Verifikacione misije OEBS-a na Kosovu Vilijam Voker, potvrda je danas stigla samo za dolazak Olbrajtove.\nRTK2 na srpskom jeziku prenosi da je organizacioni odbor skupa objavio da će se američka državna sekretarka iz vremena NATO bombardovanja Savezne Republike Jugoslavije „pridružiti narodu Kosova na proslavi 20 godina slobode“, kao i da će tu održati govor.\n„Kosovo obeležava istorijsku godišnjicu Kosova zajedno sa našim prijateljima i saveznicima sa kojima delimo vrednosti mira, slobode i demokratije. Istovremeno, poštujemo našu prošlost i našu viziju održivog mira“, piše u saopštenju odbora.


Nova, najnovije vesti - Naslovi.net\nNova, najnovije vesti\nAmerička država Južna Karolina približava se uvođenju streljačkog voda u metode pogubljenja osuđenih na smrt u trenutku kad vlada nestašica smrtonosnih koktela za izvršenje smrtne kazne injekcijama. Zakon treba da podrži i gornji dom parlamenta… »\nKavani kao stariji brat, hteo da bije dvojicu iz Rome VIDEO\nFudbaler Mančester junajteda Edinson Kavani pobrao je simpatije navijača tog kluba zbog jedne reakcije u meču sa Romom. Junajted je izgubio od Rome 3:2 u revanšu polufinala Lige Evrope, Kavani je dao oba gola za Junajted, prvo u 39, pa u 68. minutu… »\nVreme pandemije mnoge je navela da uzmu u obzir bicikl kao prevozno sredstvo, ali Beograd je daleko od idealnog grada za bicikliste. Zoran Bukvić iz udruženja Ulice za bicikliste skrenuo nam je pažnju na nekoliko "crnih tačaka" u gradu. „Neka prva… »\nEkipa Viljareala je uspela da se plasira u finale Lige Evrope nakon što je u revanšu odigrala 0:0 sa Arsenalom i sačuvala prednost iz prvog meča od 2:1. Gosti su u meču bez previše uzbuđenja, uspeli da sačuvaju mrežu i ostvare najveći uspeh u… »\nEgipat i Turska potvrdili su danas da su vodili otvorene i detaljne razgovore o bilateralnim i regionalnim pitanjima u nameri da obnove svoje odnose. Tokom dva dana razgovora u Kairu delegacije koje predvode zamenik šefa turske diplomatije i ambasador… »\nFudbaleri Mančester junajteda poraženi su od Rome 3:2 u revanš meču polufinala Lige Evrope, ali su prošli u finale takmičenja. Utakmica odigrana na rimskom Olimpiku bila je formalnost za igrače Junajteda koji su u prvom susretu pregazili Romu sa… »\nPrije svega hvala vam što ste mi to javili. Nisam znao i nemam komentara, kaže za Nova.rs proslavljeni jugoslovenski I hrvatski reditelj Rajko Grlić, povodom informacije koju smo juče ekskluzivno objavili da je predložen za inostranog člana Srpske… »\nFBI zahteva da Kim Kardašijan vrati ukradenu rimsku statuu\nAmerička vlada traži od Kim Kardašijan da se odrekne drevne rimske skulpture, koja je ilegalno prokrijumčarena iz Italije. Naime, Kardašijanka je kupila statuu od krečnjaka, poznatu kao „Fragment of Myron’s Samian Athena“ 2016. godine… »\nTrener Igokee pred Zvezdu: Hoću da vratimo seriju u Beograd\nTrener košarkaša Igokee Dragan Bajić rekao je da želi da produži polufinalnu seriju ABA lige protiv Crvene zvezde, uz ocenu da njegov tim ima šansu da dođe do pobede na svom terenu. „Ja kao trener imam želju da seriju vratim u Beograd, imamo… »\nMinistar spoljnih i evropskih poslova Gordan Grlić Radman u četvrtak je posetio hrvatsku zajednicu na Kosovu, poručivši u Janjevu da će Hrvatska raditi na razvojnoj pomoći tom kraju. „Ovo je mesto koje zaslužuje opstanak i Hrvatska država će… »


RTS :: Podsticaj ženskom preduzetništvu\nDruštvo Podsticaj ženskom preduzetništvu\nsubota, 25. maj 2013, 13:30 -> 15:36\nViše od četvrtine malih i srednjih preduzeća u Srbiji vode žene, koje se bave uglavnom uslugama i poljoprivredom. Radi podsticanja ženskog preduzetništva pet godina se organizuje konkurs "Žena za 5" u okviru koga se bira najbolja preduzetnica i dodeljuje pola miliona dinara za nabavku mašina i opreme za preduzeća.\nVeć petu godinu za redom dodeljuje se godišnja nagrada preduzetnici godine "Žena za 5". Konkurs je namenjen ženama koje su se odlučile da samostalno započnu i obavljaju neku delatnost. Nagrada od pola miliona dinara dodeljuje se isključivo za nabavku mašina i opreme za preduzeća.\nProšlogodišnji dobitnik je Svetlana Vučković koja je osnovala agenciju za geronto-domaćice "Nana" i zaposlila 40 žena sa evidencije Nacionalne službe za zapošljavanje. Nagradu je upotrebila za kupovinu opreme za obuku i rad zaposlenih.\n"Dobili smo i vizuelni identitet tako da su sve domaćice opremljene sa keceljama, torbicama, zaštitnim sredstvima i rukavicama", objašnjava Svetlana Vučković.\nMinistarstvo finansija i privrede obezbedilo je ove godine 20 miliona dinara za raznovrsne programe finansijske i nefinansijske podrške malim i srednjim preduzećima i još 40 miliona dinara za kredite preko Fonda za razvoj.\nDa bi svi zainteresovani na jednom mestu mogli da nađu podatke o dostupnim kreditima i programima, napravljen je i internet portal.\n"Na tom servisu Nacionalna agencija za regionalni razvoj unosi i ažurira sve programe, daje sva uputstva, ima onlajn komunikaciju, odnosno pitanja i odgovore", kaže pomoćnica ministra finansija Nina Samardžić.\nProsečan iznos za start-ap kredite je od dve do deset hiljada evra, ali banke se sve manje odlučuju za plasiranje takvih kredita, jer ih smatraju rizičnim.\nBankar Vladimir Vuković kaže da nezaposleni ljudi kreću u start-ap biznise, kreću od ni od čega da stvore nešto u područjima kao što su Južna i Istočna Srbija gde je nezaposlenost čak 40-50 odsto.\n"S druge strane daje nam zadovoljstvo da prepoznamo da su neki od tih projekata posle par godina uspeli", kaže Vuković.\nU novoj strategiji za mala i srednja preduzeća, Ministarstvo finansija će predstaviti plan za sistemsko rešavanje njihovih problema.\nStrategija se radi za period do 2020. godine i usklađuje se sa IPA programima pretpristupnih fondova Evropske unije, a nadležni kažu da će biti gotova do kraja godine.


bslz.org | Analiza postojećeg stanja bezbednosti saobraćaja i upravljanje bezbednošću saobraćaja na lokalnom nivou\nRazvoj svesti i stavova stručne, političke i najšire javnosti o obimu i vrsti problema u bezbednosti saobraćaja, kao i o mogućnostima upravljanja bezbednošću saobraćaja se ne može unapređivati bez profesije i profesionalizma u bezbednosti saobraćaja. U tom smislu, Ministarstvo građevinarstva, saobraćaja i infrastrukture raspisalo je javni poziv za sufinansiranje projekta u oblasti građevinarstva, saobraćaja i infrastrukture čiji su nosioci udruženja i druge organizacije civilnog društva u 2015. godini, pod nazivom Stručno usavršavanje profesionalaca u jedinicama lokalnih zajednica.\nUdruženje "Bezbednost saobraćaja u lokalnoj zajednici" (u daljem tekstu Udruženje) je konkurisalo na pomenuti javni poziv sa nazivom predloga projekta "Analiza postojećeg stanja bezbednosti saobraćaja i upravljanje bezbednošću saobraćaja na lokalnom nivou". Ciljne grupe projekta su profesionalci u oblasti bezbednosti saobraćaja zaposleni u lokalnim samoupravama, članovi lokalnih tela za bezbednost saobraćaja, saobraćajna inspekcija, starešine saobraćajne policije, zaposleni u javnim preduzećima, srednjim stručnim školama itd.\nCilj projekta je jačanje kapaciteta bezbednosti saobraćaja na lokalnom nivou, kroz adekvatnu obuku profesionalaca u jedinicama lokalnih samouprava. Projektom je obuhvaćena obuka u stručnom sagledavanju stavova i tendencija u bezbednosti saobraćaja, kreiranju i korišćenju lokalnih baza podataka o stavovima, ponašanju, kapacitetu i integritetu institucija, odnosno o saobraćajnim nezgodama i drugim direktnim pokazateljima bezbednosti saobraćaja. Obuka o obimu i vrsti problema bezbednosti saobraćaja, globalnim trendovima, značaju strateškog pristupa upravljanju bezbednosti saobraćaja itd.\nBolje razumevanje globalnih i nacionalnih trendova u bezbednosti saobraćaja,\nUnapređenje stavova i svesti o značaju bezbednosti saobraćaja i značaju pojedinih institucija i pojedinaca na lokalnom nivou,\nUnapređeni stavovi o značaju lokalnih baza podataka i praćenja stavova o rizicima, ponašanja u saobraćaju i saobraćajnih nezgoda.\nOsnovne aktivnost projekta jeste organizovanje po pet radionica u četiri lokalne samouprave i to u Beogradu, Nišu, Novom Sadu i Kragujevcu.\nProjekat je sadržao dvodnevni seminar koji se sastoji od 5 radionica:\nUpravljanje bezbednošću saobraćaja, Globalni plan Decenije akcija za bezbednost saobraćaja\nPriručnik Svetske zdravstvene organizacije za profesionalce u bezbednosti saobraćaja\nPraćenje stavova o rizicima u bezbednosti saobraćaja\nPraćenje indikatora bezbednosti saobraćaja na lokalnom nivou\nLokalne baze podataka o saobraćajnim nezgodama i drugim obeležjima značajnim za bezbednost saobraćaja


Radio Boom93 :: Srbija :: Junker o 2025. godini: Nije obećanje, to je ohrabrenje\nNaslovna | Info | Srbija | Junker o 2025. godini: Nije obećanje, to je ohrabrenje\nAutor: Đorđe Nasković Izvor: Beta, N1\nJunker je na konferenciji za novinare s predsednikom Aleksandrom Vučićem i komesarom za proširenje Johanesom Hanom rekao da datum pristupanja Srbije EU ne zavisi od Unije, već prevashodno od Srbije.\nOn je rekao da su glavni izazovi za Srbiju vladavina prava i pravosuđe, kao i da je potreban pravno obavezujući sporazum s Prištinom.\n"Srbija je već prešla impresivni deo puta", rekao je Junker i dodao da mnogi nisu svesni u kojoj meri se Srbija pripremila za članstvo.\nOn je rekao da je oduvek smatrao da Zapadni Balkan i Srbija moraju biti deo EU i da bez njih EU nije kompletna.\nU Strategiji za Zapadni Balkan se govori o perspektivama i mogućnostima koje Srbija treba da iskoristi kako bi ubrzala put u EU.\nPovodom 2025. godine koja se u Strategiji spominje kao godina ulaska Srbije i Crne Gore u EU, Junker je rekao da to "nije obećanje, to su perspektive, to je indikativni datum, to je ohrabrenje".\n"Ne možemo prihvatiti u EU zemlje koje nisu rešile svoje probleme, ne možemo da uvezemo bilateralne sporove. Važno je da se ti sporovi reše pre ulaska", rekao je on i dodao da EU želi da zemljama Balkana pruži stabilnost, a ne da uveze nestabilnost.\nVučić: Mnogo posla u oblasti vladavini prava da bi mogli u EU\n"Za Srbiju EU nije samo cilj, već je i proces koji nam donosi bolje standarde, ne samo života, nego u svim oblastima", rekao je Vučić na konferenciji za novinare s predsednikom Evropske komisije Žan-Klodom Junkerom i komesarom za proširenje Johanesom Hanom.\nOn je rekao da Srbija mora mnogo posla da uradi u oblasti vladavine prava i nezavisnosti pravosuđa da bi mogla da uđe u EU.\n"Najteža prepreka na putu ka EU je pronalaženje pravno valjanog sporazuma s Prištinom. To je pitanje za sve naše građane i pitanje za našu budućnost", rekao je Vučić i dodao da je o tome imao veoma otvoren razgovor s Junkerom i Hanom.\n"Ako to ne bude moguće živećemo u prošlosti", rekao je Vučić i dodao da bi voleo da se to izbegne.\nOn je naveo da je poseta Junkera Beogradu značajan podsticaj za nastavka reformi u pristupanju u EU i dodao da je zahvalan šefu Evropske komisije na njegovom trudu, angžmanu i naporima jer on nije uvek poštovao birokratske procedure već je pokušavao na nadje najbolje rešenja za probleme na Zapadnom Balkanu.\nVučić je rekao da je od početka primene prelaznog sporazuma 2009. dosad više nego duplo uvećana razmena s EU, pri čemu je izvoz Srbije povećan tri puta.\nOn je dodao da se od tada značajno povećala pokrivenost uvoza izvozom u EU, pošto je prosečna godišnja stopa rasta izvoza bila 13 odsto, a uvoza šest odsto.


EXPRES VESTI - Zvezda trojkom Gudurića u poslednjoj sekundi za 2:0!\nZvezda trojkom Gudurića u poslednjoj sekundi za 2:0!\nKošarkaši Crvene zvezde Telekom uspeli su da naprave neverovatan "kambek" i posle minus 17 na poluvremenu, pogotkom Marka Gudurića u zadnjoj sekundi uspeli da slave protiv Partizan NIS-a rezultatom 87:86 (21:25, 16:29, 25:18, 25:14).\nNeverovatnom trojkom u samom finišu susreta, Marko Gudurić je doneo pobedu ekipi Crvene zvezde i prednost od 2:0 u seriji, što znači da će crveno-beli već u utorak imati priliku da pred svojom publikom krunišu fenomenalnu sezonu još jednim šampionskim peharom!\nIako je Gudurić postigao odlučujuće poene, najkorisniji igrač u pobedi Zvezde bio je Stefan Jović, koji je zabeležio 13 poena i 7 asistencija!\nMore in this category: « SAN SE OSTVARIO: Posle tri sata igre NOVAK je šampion ROLAN GAROSA\tMuslin: Zadovoljstvo postoji, doći će i golovi »\nPOPULARNO U SVETU\nAko se Katalonija otcepi od Španije, šta će biti sa EU?\nEvropska unija će da se raspadne\nKatalonija se neće otcepiti\nNišta, EU će da opstane


Veliki odziv Bečejaca na prvu ovogodišnju akciju dobrovoljnog davanja krvi\nTV Bečej • Vukašin Ljubojev • 5. januar 2022. • 12:47 •\nNa prvoj ovogodišnjoj akciji dobrovoljnog davanja krvi, koja je održana danas u OŠ „Zdravko Gložanski“ u Bečeju, odazvalo se 117 sugrađana do kojih je krv dalo njih 109-oro. Među njima 28 žena, a osam građana to je učinilo po prvi put.\nKako napominju iz Zavoda za transfuziju krvi Vojvodine u protekloj godini uspele su da se održe zalihe krvi na stabilnom nivou, kako kroz redovne akcije dobrovoljnog davanja tako i kroz vanredne akcije.\nKada je reč o našem gradu i dobrovoljnim davaocima, akcije proteknu svaki put odlično jer se često desi da broj dobrovoljnih davalaca bude trocifren, dodala je Klašnja.\nU 2021. godini Crveni krst Bečej i Zavod za transfuziju krvi Vojvodine organizovali su osam akcija dobrovoljnog davanja krvi u Bečeju i po tri u Bačkom Petrovom Selu i Bačkom Gradištu. Kako napominje sekretar Crvenog krsta u našem gradu Marijana Ćalović, celokupna minula godina protekla je i više nego dobro.\nDom zdravlja Bečej: radno vreme za praznike\nPonovo trocifren broj aktivnih slučajeva zaraze kovidom u Bečeju\nSutra prva ovogodišnja akcija dobrovoljnog davanja krvi\nU Bečeju 82 aktivna slučaja zaraze Kovidom – 19\nVakcinacije protiv sezonskog gripa i u subotu 18. decembra\nU petak akcija dobrovoljnog davanja krvi u Bačkom Gradištu


Obeleženo 40. godina BIC brijača - Retail Serbia\nObeleženo 40. godina BIC brijača\nMultinacionalna kompanija BIC®, proslavila je 40. godina postojanja svog prvog brijača i u Srbiji. Tom prilikom, u beogradskom hotelu "88 Rooms" upriličen je koktel za poslovne partnere i predstavnike medija, među kojima su bili i predstavnici Retail Serbia.\nOva kompanija je nedavno potpisala ugovor o sponzorstvu sa Vaterpolo savezom Srbije (VSS) i postala zvanični sponzor 32. Evropskog prvenstva u vaterpolu koje se održava u Beogradu, u januaru 2016. godine. Saradnja sa Vaterpolo savezom Srbije i podrška nacionalnom vaterpolo timu samo je jedan od načina na koji ova kompanija ove godine obeležava 40 godina postojanja prvog BIC® brijača i čak 80 godina svog poslovanja širom sveta.\nBIC® kompanija će se tokom naredne godine odricati dela profita od prodaje BIC® upaljača i brijača i taj novac prosleđivati VSS. Od svakog prodatog specijalno dizajniranog upaljača sa našim vaterpolistima BIC® donira 10 RSD Vaterpolo savezu, a 40 RSD od svakog prodatog pakovanja muških BIC® FLEX 3 Comfort brijača.\n„Beograd će sledećeg januara biti sportski centar Evrope jer se tada održava Evropsko prvenstvo u vaterpolu i sva velika imena ovog sporta iz sveta biće u srpskoj prestonici tada. Vaterpolo savez Srbije ima veliki i važan zadatak pred sobom i mi smo želeli da im budemo podrška“, izjavila je Marija Pasuljević, direktorka marketinga BIC® CSE Europe, povodom ove saradnje.\nDejan Savić, selektor vaterpolo reprezentacije, zahvalio se kompaniji BIC® na podršci ističući da mu je drago da multinacionalne kompanije prepoznaju važnost pružanja podrške nacionalnim timovima zemalja u kojima posluju.\nKompanija BIC® ove godine obeležava 40 godina postojanja svog prvog brijača, prepoznatljivog belo-narandžastog brijača koji je popularan i na našim prostorima. Ovaj jedinstveni brijač sa jednom oštricom lansiran je još 1975. godine i bio je prvi i jedini brijač te vrste, čije je sečivo bilo integrisano u telo brijača.\n„BIC® se već tada pozicionirao u sam vrh ovog segmenta kozmetičke industrije. Narednih godina, sve do danas, nastavili smo da razvijamo svoje proizvode i danas smo lideri u ovom delu tržišta. Sama činjenica da dnevno prodajemo po 12 miliona brijača širom sveta, govori u prilog tome“, dodala je Marija Pasuljević. Ona je izrazila uverenje da će BIC® podrška Vaterpolo savezu Srbije doprineti kvalitetu njihovog rada i poželela uspeh nacionalnom vaterpolo timu na predstojećem prvenstvu u Beogradu.


Dačićeva evropska pesma o Miljacki\n'Nastup' Ivice Dačića, Youtube Video, FoNet\nPrvi potpredsednik Vlade Srbije i ministar policije Ivica Dačić predstavio je zemlju kao destinaciju za strane investicije u Briselu i muzičkim nastupom. Na žurci u sedištu organizacije "Prijatelji Evrope", Dačić se opredelio za pesmu Miljacka zbog čega će mnogi nekadašnjem Miloševićevom socijalisti poručiti da je ovog simbola Sarajeva trebalo da se seti kada je njegova politika taj grad držala pod četvorogodišnjom opsadom.\nDohvatio se Dačić mikrofona, već iskusan na tom mestu, pa se uz orkestar Emira Kusturice u Briselu i zaigralo.\n„On koji je devedesetih, govorim metaforično, bio na brdu i povlačio obarač predstavlja izrugivanje žrtvama i brisanje sećanja", ocenjuje Saša Ćirić.\nNekadašnja Miloševićeva perjanica zapevao je pesmu Miljacka, i upravo taj izbor nadmašio je sve ostale utiske i komentare publike koja je snimke sa briselske žurke gledala na internetu, pa i utiske našeg sagovornika, pisca Saše Ćirića.\n„On koji je devedesetih, govorim metaforično, bio na brdu i povlačio obarač predstavlja izrugivanje žrtvama i brisanje sećanja. Srbija je u tom smislu sebe predstavila kao državu kuturnog kontinuiteta. Iako sam laik, zaista mi je bilo naporno da pratim ministra policije u njegovoj navadi da pokaže da je dobar u muzičkom performansu. Ako se to stavi u kontekst nastupa sa No smoking orkestrom i Emirom Kusturicom, onda sve to deluje kao jedan prilično iritantan i odbojan koktel“, kaže Ćirić.\nIako je to ovom prilikom propustio, podsećamo da su na ranijim koncertima članovi Kusturičinog benda umeli da budu predstavljani imenima ljudi osuđenih za najteže ratne zločine uz poruke koje su, iako kasnije objašnjavane šalom, nekima i drugačije zazvučale.\nAntiglobalizam i nacionalizam\nReditelj, uz dugu listu izjava vezanih za protekle ratove i srpsko nacionalno pitanje, ne slovi ni za fana evropskih integracija. No, ni to ga nije sprečilo da Srbiju predstavi na skupu u Briselu, pa ni da sam uputi pokoji savet kako bi zemlja trebalo da se približi briselskim prijateljima.\n“Ne treba imitirati Zapad. To je lekcija koju sam naučio sa svojim filmovima. Pitanje originalnosti i uverljivosti je zapravo jedinstvena stvar. Na putu ka\nEvropi ne treba se stideti ni šljive, ni višnje, ni kruške, ni banjskog turizma, niti bilo čega drugog što je, zapravo, naše“, poručio je Kusturica.\nAntiglobalizam u Srbiji se po pravilu svodi na koketiranje sa nacionalizmom, a brendiranje zemlje temelji se isključivo na tradicionalnom i patrijarhalnom iz čega se odbija iskoračiti i u 21 veku.\nDok im zemlju napuštaju mladi i perspektivni ljudi, vlasti se u Briselu diče onima koji su na sceni već decenijama.\n„Meni nije problem da se Srbija poistovećuje sa kruškama, šljivama, suvim ili svežim, jabukama, ali mi je pomalo perverzno da se hvali nečim kao što je voće, a da svake godine imamo proteste malinara jer država ne može da ih podmiri. Posebno mi je zanimljivo što u prvi plan ističu Kusturicu kao reditelja koji je to prestao da bude osamdesetih godina, a koji je danas rendžer na svom privatnom posedu sa ovlašćenjem Vlade, koji tuži novinare po Beogradu i regionu, a u inostranstvu brendira Srbiju koja ne može da podvuče crtu sa onim što je bilo i da ponudi neke nove ljude, nova lica i novi kuturni model“, ocenjuje Ćirić.\nNa žurci u Briselu, predsednik Boris Tadić uz ministra Vuka Jeremića i druge zvaničnike koji su se tamo zatekli čekajući odluku o kandidaturi za članstvo Srbije u EU, trudio se da se u prvom redu drži ozbiljno dok su pored njega u voziću prisutni đipali uz Kusturičin orkestar i Dačićevu pesmu.\nOva slika Srbije svakako nije bila upriličena za strane zvanice, i potencijalne investitore. Uoči sve bližih izbora kod kuće, Dačić se obraćao biračima, kaže nam analitičar Vladimir Gligorov koji je uveren da ovaj događaj ipak nije bio tih razmera da bi ostavio veće posledice.\n„To što vi možda u inostranstvu izgledate kao da ste sa neke strane planete ne mora biti od velike važnosti ukoliko to podgreva osećanja ljudi kod kuće, na koje se u stvari računa. Važno je da ti ljudi misle da je upravo to ono pravo, i to jeste bruka“, podvlači Gligorov.\nKoliko je Dačićev pokušaj da sledi stope Baraka Obame, koji je nedavno zapevao u daleko drugačijem stilu, uspeo pitali smo Beograđane:


Beogradski glas (Beta) – Komeserijat za izbeglice i migracije Srbije ocenio je danas da iako je prošlo četvrt veka od Oluje, pokušaji uspostavljanja klime poverenja u regionu “nisu dali mnogo rezultata”.\nKomeserijat je naveo da uprkos pomacima ostvarenim kroz proces regionalne saradnje i sprovodjenje Regionalnog stambenog programan sa Hrvatskom, i dalje postoji “više nerešenih pitanja veoma važnih za izbegličku populaciju”.\n“Nije obnovljena uništena imovina, nije vraćeno oduzeto poljoprivredno zemljište srpskim vlasnicima, Hrvatska nije sprovela Ustavni zakon o pravima nacionalnih manjina, nisu isplaćene penzije”, navodi se u saopštenju Komeserijata povodom obeležavanja 24. godišnjice “Oluje”.\nKomeserijat je poručio da “posebno zabrinjava broj incidenata zasnovanih na nacionalnoj osnovi i proisteklih iz govora mržnje”, kao i “odsustvo zaštite srpskog jezika i pisma”.\n“Iz ovakvih postupaka se jasno vidi da su izbeglice usmerene skoro isključivo na integraciju u Srbiji, jer je proces povratka gotovo zaustavljen”, piše u saopštenju Komeserijata.\nPodseća se da se “ne smeju zaboraviti nerešena pitanja” koja otežavaju postizanje “trajnih rešenja za izbegličku populaciju”.\nDa nije tužno, bilo bi smešno: Ministar Đorđević najavio strategiju za povratak mladih ljudi u Srbiju


“Harley, Les Paul & Rock’n’Roll”…novi spot i pesma Johnny-ja Rankovića – Time Machine Music\n“Harley, Les Paul & Rock’n’Roll”…novi spot i pesma Johnny-ja Rankovića\nU beogradskom klubu “Wurst platz”, u ponedeljak 24-og aprila održana je promocija novog spota gitariste i pevača Džoni-ja Rankovića – “Harley, Les Paul i Rock’n’ Roll”. U spotu i songu važnu ulogu je imao Žika Jelić , a na ovom happeningu učešće u sjajnom druženju su imali i članovi Džonijevog benda The Churlians, kao i doajeni domaće i Ex-Yu scene, članovi Yu Grupe.\nSama pesma je vrlo rockersko/bikerski obojena, može se reći da kroz aranžmansku i sviračku liniju apsorbuje elemente svega onoga što jedan rock song čini efektnim i pamtljivim. Džoni stvari sigurno drži pod kontrolom, a prisustvo Žike Jelića na efektan način spaja i kroz vizuelnu, ali i sviračku personifikaciju prošlo i sadašnje vreme, te jedan stariji i noviji period, nazovimo to ovdašnje istorijsko/muzičke stvarnosti.\nDžoni kao kompletan autor ove pesme, potvrđuje kako razmišlja na svoj vrlo poseban “rockerski” način i kako njegov razvoj u kreativnom smislu ima konstantan iskorak napred.\nĆoškari u Zaokretu – 009 – Veran Stančetić\tMOVING STRUCTURES – “Awake”


PREDLOZI ZAKONA O INFORMISANJU, ELEKTRONSKIM MEDIJIMA I JAVNIM SERVISIMA: ROK ZA PRIVATIZACIJU GODINU DANA, DRŽAVA SE POVLAČI IZ VLASNIŠTVA U MEDIJIMA, OD 1.1.2016 UVODI SETAKSA\nOvaj set medijskih zakona, ne samo da uređuje medijsku scenu na najtransparetniji način i ne samo da nas približava najboljim evropskim praksama, već stvara okvir da naši građani imaju daleko kvalitetnije informisanje, izjavio je večeras u Dnevniku RTS ministar kulture i informisanja Ivan Tasovac.\nPovodom odluke Vlade Srbije da usvoji predloge zakona o informisanju, elektronskim medijima i javnim servisima, Tasovac je među ključne promene ubrojao povlačenje države iz vlasništva u medijima i naglasio da je rok za privatizaciju 1. jul naredne godine.s\nPosle toga će početi sufinansiranje programa u javnom interesu, najavio je Tasovac i istakao da je izuzetno bitno i što vlasnička struktura u medijima postaje potpuno transparentna.\nTakođe, Zakonom o elektronskim medijima stvaraju se svi preduslovi da se izvrši digitalizacija, dok se Zakonom o javnim servisima obezbeđuje njihovo stabilno finansiranje, rekao je Tasovac.\nNa taj način, javni servisi mogu u potpunosti da ostvaruju ono što je njihova osnovna uloga, ocenio je Tasovac i precizirao da se, usvajanjem Zakona o javnim servisima, ukida pretplata, posle čega će oni narednih godinu i po dana na potpuno transparentan način biti finansirani iz budžeta.\nOd 1.januara 2016.godine uvodi se taksa, kao jedini način finansiranja javnih servisa, najavio je Tasovac.\nUpitan kakva je razlika između pretplate i takse, Tasovac je odgovorio da je pretplata podrazumevala jednu vrstu dobrovoljnosti, dok je taksa obaveza, što je praksa skoro svih javnih servisa u Evropi.\nPrema rečima Tasovca, uvođenje takse otklanja i poslednju sumnju oko toga da Vlada kontroliše javne servise.\nMi imamo ispred sebe godinu i po dana da se stabilizuju javni servisi, istakao je Tasovac, koji je apsolutno siguran da će situacija u zemlji do tada biti mnogo bolja.\nOsim toga, izuzetno je važno što je Zakonom o javnim servisima propisano da ta taksa ne može biti veća od 500 dinara, zaključio je Tasovac.\nPredsednik Nezavisnog udruženja novinara Srbije (NUNS) Vukašin Obradović izjavio je danas da nije dobro što je set medijskih zakona usvojen na vladi po hitnom postupku.\n"Zakoni su se pojavili jutros na kratko i odmah nestali i nisu dostupni ni na sajtu vlade, skupštine, niti Ministarstva kulture i informišanje... Čudno je da je vlada usvojila tekstove zakona, a da je predlog nepoznat", kazao je Tanjugu Obradović.\nNjega je, kako kaže, iznenadilo to što je vlada usvojila i Predlog zakona o javnim medijskim servisima, jer on, kako tvrdi, nije usaglašen sa Briselom.\n"Ne znam šta je Vlada usvojila i za mene je iznenađenje da je usvojen i Predlog zakona o javnim servisima, jer zvanična varijanta nije usaglašena sa Briselom, pa je bilo naznaka da on neće biti usvojen. Ili su ekspresno stigle preporuke iz Brisela, ili je on uvojen bez njih", rekao je Obradović.\nKad je reč o hitnom postupku, on sumnja da će poslanici imati vremena da se pripreme za raspravu i da pripreme amandmane.\nNovim medijskim zakonima, koje je usvojila Vlada Srbije, predviđeno je povlačenje države iz vlasništva u medijima, projektno finansiranje, ukidanje televizijske pretplate i od 2016. uvođenje takse koja neće prelaziti iznos od 500 dinara, rekao je državni sekretar Ministarstva kulture i informisanja Saša Mirković.\n"Vrlo brzo bićemo svedoci niza promena kao što je izlazak države iz vlasništva u medijima. To je nešto o čemu se pričalo godinama, da ne kažem decenijama unazad i na kraju pokazala se zaista realna želja kroz usvajanje ovih zakona da se to i desi", rekao je Mirković za televiziju B92.\nOn je naveo da, prema najnovijim podacima, 81 medij treba da se privatizuje, što je od šest do sedam odsto svih registrovanih medija.\n"Kada se pogleda broj glasila koji su registrovani u Agenciji za privredne registre, kojih ima 1.320, to predstavlja iznos od šest do sedam odsto medija ali je činjenica da će to morati da se učini do 1. jula 2015. Zatim, uvešće se projektno finansiranje i to onih projekata koji promovišu javni interes koji je pre svega u interesu građana ove zemlje", rekao je Mirković.\nKada je reč o televizijskoj pretplati, Mirković je kazao da će ona biti ukinuta čime je, naveo je, ispunjeno obećanje premijera Aleksandra Vučića.\n"Usvajanjem zakona o javnim medijskim servisima pretplate više neće biti. Radio-televizija Srbije i Radio-televizija Vojvodine biće finansirani ove i naredne godine kroz budžet, a od 2016. se uvodi taksa kao model finansiranja. Ta taksa ne može preći iznos od 500 dinara tako da će se ona u narednom periodu definisati u zavisnosti od planova koje budu imali javni servisi", kazao je Mirković.\nPrema njegovim rečima, zakon o javnom informisanju i medijima odagnaće gomilu dilema i spekulacija koje su ranije postojale a ticale su se vlasničke strukture medija.\n"Sada postoji iskrena želja ove vlade da se i odagnaju bilo kakve spekulacije i na tom polju. U tom smislu sam veliki optimista da ovi zakoni predstavljaju novi početak u medijskoj sferi", rekao je Mirković.\nOn je poručio kritičarima reformskih poteza da je sve što je ugrađeno u predložene medijske zakone urađeno u dogovoru sa Evropskom komisijom i da je sve usaglašeno, da apsolutno nema zamerki.\nPovodom kritika što se ti zakoni usvajanju po hitnom postupku, Mirković je kazao da je podrobno analizirana situacija godinama unazad i da su predloženi medijski zakoni rezultat Medijske strategije usvojene septembra 2011. godine\n"Bilo je nekoliko javnih rasprava, za svaki od ovih zakona je održana javna rasprava, sve što je rađeno, rađeno je u transparentnoj proceduri, postojale su radne grupe, čak je Ministarstvo kulture i informisanja bilo pohvaljeno od Transparentnosti Srbije za proces sprovođenja javne rasprave o zakonu o elektronskom medijima koji će biti preduslov za proces digitalizacije koji treba da se sprovede do 17. juna 2015. godine", rekao je Mirković.\nSaša Mirković je rekao da pet reformskih zakona koji su danas usvojeni govore najviše o reformskim potencijalima vlade na čelu sa Vučićem.\nSkupština Srbije razmotriće na novoj sednici u utorak tri medijska zakona, kao i Predlog zakona o privatizaciji i izmene Zakona o stečaju, rečeno je u kabinetu predsednice parlamenta Maje Gojković.\n"EU i EK žele da se implementira medijska strategija, a medijski zakoni su najvažniji alat za to. Mislim da već dugo teku razgovori na ovu temu. EK je komentarisala nekoliko nacrta i čini mi se da vlada ima nameru da usvoji ovaj set zakona što pre. To je veoma pozitivno", kazao je Devenport Tanjugu.\nVlada Republike Srbije usvojila je I Predlog zakona o privatizaciji. Cilj ovog zakona je da ubrza privatizacije i stvori uslove za ekonomski razvoj i očuvanje socijalne sigurnosti.


Istočno Sarajevo: Počela sa radom škola crkvene muzike\n24.12.2017 17:00 | Srna\nIstočno Sarajevo - U prostorijama Pravoslavnog centra za mlade Mitropolije dabrobosanske "Sveti Petar Sarajevski" u Istočnom Sarajevu danas je počela sa radom škola crkvene muzike.\nDirigent hora Srpskog pjevačkog društva "Sloga" magistar crkvene muzike Stefan Mojsilović, koji će da vodi školu, rekao je Srni da je cilj škole da se njeni polaznici obuče u pjevanju crkvenih pjesama.\nPrema njegovim riječima, polaznici škole će, osim učenja crkvenih melodija i crkvenoslovenskog jezika, imati priliku da upoznaju svu ljepotu pravoslavlja kroz duhovnu muziku, pjevaju u horu ili samostalno na bogosluženjima i koncertnoj sceni, steknu nova poznanstva i daju svoj doprinos na čuvanju kulture i duhovnosti srpskog naroda.\n"Svi polaznici mogu kasnije da upišu muzičke škole i da se dalje muzički obrazuju", rekao je Mojsilović koji očekuje da će kroz pjevanje na liturgijama i koncertima ova škola imati širi angažman.\nPoaznici škole, koja će trajati narednih šest mjeseci, podijeljeni su u dvije grupe - mlađu starosne dobi od osam do 15 godina, za koju je prijavljeno više od 10 kandidata, i stariju gdje su stariji od 15 godina u kojoj je, za sada, osam članova.\nŠkola je besplatna, a časovi će biti organizovani u večernjim terminima u prostorijama Pravoslavnog centra za mlade u Istočnom Novom Sarajevu, koji je i organizovao ovu školu.


admin – Page 2 – Pokret Slobodna Srbija\nPosted on October 1, 2020 February 20, 2021\nPokret Slobodna Srbija zahteva hitnu akciju tužilaštva radi utvrđivanja činjenica o stvarnom broju preminulih od virusa korona, a na osnovu izjave dr Predraga Kona da je taj broj mnogo veći od zvaničnog. Pokret Slobodna Srbija zahteva i da tužilaštvo odredi pritvor osumnjičenima za prikrivanje informacija do okončanja istražnog postupka. Pokret Slobodna Srbija takođe zahteva da […]\nZa one koji ne znaju: ,,Kulturno-prosvetna zajednica Beograda od 1970. godine do danas dodeljuje nagradu i priznanje ,,Zlatni beočug” umetnicima, stvaraocima, naučnicima, ansamblima, organizacijama i ustanovama za trajni doprinos kulturi Beograda. Ova je nagrada priznanje koje se dodeljuje izabranima koji omogućavaju uspešniji duhovni život grada Beograda, neguju duhovne vrednosti i vrednuju naučna i kulturna dostignuća. […]\nPolitika je na velika vrata ušla u školu i određuje njen život. Posebno obespokojava činjenica da slučajevi stranačkog zapošljavanja koji isplivaju u javnost, uz sve dokaze kršenja zakona i zloupotreba službenog položaja a podržani ćutanjem nadležnih institucija ostaju samo – mrtvo slovo na papiru. To što se radi vređa moral svakog pristojnog čoveka. […]\nKada bude smenjena sadašnja vlast, onda će i onaj zastrašujući, megalomanski i ružni a nelegalni kompleks na savskim padinama Beograda morati da bude srušen. To nisu moja zloba i osvetoljubivost ili inat. Jer, kad se tačno izračuna koliko iznosi pljačka Beograda koja se odigrava i koliki će tek biti naši stvarni i trajni troškovi […]\nJuče se odigrala pozorišna predstava, sa marionetskom ulogom Srbije u sklopu predizborne kampanje Američkog predsednika Donalda Trampa. U toj predstavi učestvovala je grupa lica iz Srbije, koja je neovlašćeno i protivustavno potpisala nekakav dokument-sporazum, oko nekih namera i aktivnosti. Ovaj čin, krunska je potvrda da u ovako teškom trenutku u Srbiji ne postoji ni Parlament, […]\nU selima oko Rače odvija se komasacija zemljišta pod neobičnim okolnostima koje u kazuju na to da je reč o praktično otimanju zemlje seljacima. Prema proceni našeg poverenika za Šumadiju Slaviše Pajovića, nakon izgradnje auto-puta, seljaci će ponovo otkupljivati zemlju, ali po mnogo višoj ceni. Posebno nejasnu ulogu u ovoj delatnosti ima predsednik Skupštine opštine […]\nGospodine Ćulibrk, Pokret Slobodna Srbija je postavio pitanja od javnog značaja. Da li se držite one narodne ,,svakog čuda tri dana dosta“? Da li je to Vaša PR strategija? Postavljaćemo Vam pitanja na svaka tri dana, sve dok ne budete smenjeni i Vi, i ceo Izvršni i nadzorni odbor. Da li znate da, saopštenjima i […]\nPokret Slobodna Srbija sa velikom zabrinutošću prati bahatost sa kojom Mladen Šarčević, ministar bez fotelje, gura prosvetne radnike, učenike, kao i članove njihovih porodica u opasnost nesagledivih razmera. Nejasan plan o tome na koji način će biti organizovana nastava od 1. septembra, zbunjenost direktora pred instrukcijama koje dolaze iz Ministarstva prosvete, produžavaju agoniju nastavnika. Umesto […]\nGostujući u jutarnjem programu TV Pink 14. avgusta, Aleksandar Vučić je izjavio da je Dragan Đilas uzeo od Telekoma Srbija 30 miliona evra dok je bio na vlasti od 2004. do 2012. godine. Takođe, član predsedništva SNS Vladimir Orlić je izjavio da je ćerka firma Telekoma, Mtel Banja Luka, u periodu od 2007. do 2012. […]\nVodočitač ispred lekara\nPosted on August 13, 2020 February 20, 2021\nDa je Srbija zemlja bez uređenog pravnog sistema, institucija , sistema vrednosti, zemlja u kojoj su plutokratija i partokratija stubovi vladavine sistemom govori i primer zapošljavanja u Domu zdravlja „dr Simo Milošević“ na opštini Čukarica. Dok zdravstvo u Srbiji vodi borbu sa pandemijom virusa korona u koju je uključen čitav sistem zdravstvene zaštite , počevši […]\nKonferencija za medije: “Vodu vam ne damo!” (VIDEO)\nКонференција за медије „Воду вам не дамо“: Борба за Велико ратно острво\nPitanje za ministra Branislava Nedimovića povodom njegovih izjava u emisijama serijala „Bolja zemlja“\nDotrajala vodovodna mreža nejaka za besomučnu gradnju


SDA Teočak: Ne smijemo zaboraviti herojstvo i uspjehe boraca Armije RBiH\nOpćinska organizacija SDA Teočak, uputila je čestitku povodom 15.aprila, Dana Armije Republike Bosne i Hercegovine.\n“U povodu 15.aprila, Dana Armije Republike Bosne i Hercegovine, u ime organa Stranke demokratske akcije Teočak i u svoje lično ime, upućujem najiskrenije čestitke svim pripadnicima Armije RBiH, uz iskrenu zahvalnost za sve što su uradili za našu slobodu, mir, teritorijalni integritet i suverenitet jedine nam domovine Bosne i Hercegovine.\nPosebnu zahvalnost dugujemo šehidima i poginulim borcima, ratnim vojnim invalidima, te demobilisanim borcima koji su za odbranu naše domovine dali najveći doprinos. Vjerujemo da se slavna i poštena borba naše vojske neće nikada zaboraviti, da će buduće generacije naučiti čuvati uspomene na izgubljene živote koji su pali na putu stvaranja jedinstvene, suverene i slobodne Bosne i Hercegovine.\nNaš zadatak naša odgovornost je da ne zaboravljamo herojske uspjehe i podvige koje su ostvarile proslavljene jedinice Armije Republike BiH, njegujući posebno uspomene na 255. Slavnu Brdsku brigadu “Hajrudin mešić” Teočak.\nSRETAN 15.APRIL- Dan Armije Republike Bosne i Hercegovine”, stoji u čestitki koju je potpisao predsjednik OO SDA Teočak i načelnik Općine Teočak, Tajib Muminović.\nPrethodna vijestTri osobe povrijeđene u sudaru kamiona i kombija kod Zvornika\nSlijedeća vijestRamić u posjeti Semberiji: Povratnicima dostavljena pomoć (FOTO)


Selaković: Srbija spremna da sa Marokom ostvari što snažniju privrednu saradnju – Portal za sve nacije i sve generacije\nHome / Uncategorized / Selaković: Srbija spremna da sa Marokom ostvari što snažniju privrednu saradnju\nadmin 6 dana ago\tUncategorized Leave a comment 40 Views\nMinistar spoljnih poslova Republike Srbije Nikola Selaković sastao se u Rabatu sa predsednikom Vlade Kraljevine Maroko Saadom Dineom El Otmanijem.\nŠef srpske diplomatije istakao je da između dve države ne postoje otvorena pitanja, a bilateralne odnose Srbije i Maroka ocenio kao vrlo dobre, prijateljske i iskrene.\nUveren da će poseta Maroku dati podstrek za suštinsko unapređenje bilateralnih odnosa u celini, Selaković je naglasio da je Srbija opredeljena da sa Marokom razvija sveobuhvatnu saradnju i očekuje dalje intenziviranje političkog dijaloga i jačanje ekonomskih odnosa.\nTakođe, Srbija želi da i dalje proširuje svoje ekonomske odnose sa Marokom, što uključuje i povećanje trgovinske razmene, ukazao je ministar i dodao da je naša zemlja spremna da sa Marokom ostvari što snažniju privrednu saradnju, koja bi na pravi način odražavala prijateljske odnose naših država i naroda.\nMinistar Selaković naglasio je da postoji obostrani interes za unapređenje saradnje, čemu doprinosi zajednička regionalna pripadnost i blizina tržišta.\nSrbija je, prema rečima ministra, zainteresovana i za izvoz poljoprivrednih mašina i alata, žitarica, posebno visokokvalitetnih sorti semena na marokansko tržište, ukazao je ministar i dodao da Srbija želi i unapređenje saradnje u sferi privlačenja marokanskih investicija.\nŠef srpske diplomatije rekao je i da dve države imaju interes da pospeše zajednička ulaganja u privredne grane čiji su proizvodi deficitarni, poput farmaceutske, tekstilne i drvne industrije, kao i zajednički interes za plasman proizvoda na treća tržišta, što omogućavaju sporazumi o slobodnoj trgovini koje su obe zemlje potpisale sa drugim zemljama ili grupama zemalja. Takođe, prema njegovim rečima, postoji ogroman potencijal i zainteresovanost da Maroko našoj zemlji bude most za tržište zapadne Afrike.\nMogućnosti za saradnju, istakao je Selaković, postoje i u okviru oblasti informacionih i komunikacionih tehnologija, a podvukao je da je srpska strana posebno zainteresovana za razvoj kulturno-prosvetne saradnje, koja doprinosi jačanju međusobnog upoznavanja i širenju saradnje u svim drugim oblastima.\nPrevious Kon uoči sednice Kriznog štaba: Biće otvaranja, ali…\nNext PONOS I DIKA NAŠEG NARODA! Filip Bošković je naučnik iz Srbije koji je razvio test na koronu pouzdaniji od PCR testa


Prvi potpredsednik Vlade i ministar spoljnih poslova Ivica Dačić i šef diplomatije Španije Đozep Borelj konstatovali su danas da su bilateralni odnosi dve zemlje izvanredni.\nDačić je, posle sastanka u Malagi u okviru Mediteranske konferencije OEBS-a, rekao da je španskog kolegu pozvao da poseti Srbiju da bi razmenili informacije, ali i učvrstili saradnju.\n- Španija najviše podržava teritorijalni integritet Srbije u okviru Evropske unije i ona je velika brana za to da neko može ultimativno da postavlja pitanje priznanja Kosova kao uslov za dalje evrointegracije Srbije. Konstatovali smo da su bilateralni odnosi izvanredni - kazao je Dačić.\nMinistar je učestvovao na Mediteranskoj konferenciji OEBS-a u Malagi, a reč je o najznačajnijem skupu u okviru slovačkog predsedavanja OEBS-ovoj Kontakt grupi za saradnju sa mediteranskim partnerima. Dačić je rekao da se sastao i sa ministrom spoljnih poslova Slovačke, Miroslavom Lajčakom, budući da Slovačka od januara iduće godine preuzima predsedavanje OEBS-om.\nJedna od tema bilo je i uključivanje svih zemalja članica OEBS-a u saradnju sa mediteranskim zemljama, rekao je on, istakavši da će Srbija uskoro podneti zahtev da bude član Unije za Mediteran.\n- Želimo da u Španiji budemo što više prisutni, otvorili smo ranije počasni Konzulat u Saragosi, sada i u Sevilji, želimo da otvorimo i u Barseloni...Španija je ogromna zemlja, naš prijatelj i treba to da iskoristimo za što bolje političke i ekonomske veze i da pomažemo našim građanima koji se nalaze u ovom regionu - zaključio je Dačić.


Počeo Međunarodni poljoprivredni simpozijum „Agrosim“ | Palelive.com\nPočetna Jahorina Počeo Međunarodni poljoprivredni simpozijum „Agrosim“\nJAHORINA – Četvorodnevni Međunarodni poljoprivredni simpozijum „Agrosim“, na kome će biti prezentovani radovi iz poljoprivrednih i šumarskih nauka, ekologije i zaštite životne sredine, proizvodnje i prerade hrane, počeo je danas na Jahorini.\nPredsjednik Naučnog odbora ovog simpozijuma i profesor na Poljoprivrednom fakultetu u Zemunu Dušan Kovačević rekao je da da će se na ovom naučnom skupu, 12. po redu, govoriti o jednoj od najznačajnijih tema – klimatskim promjenama, koje se održavaju na sve segmente poljoprivredne proizvodnje.\n„U klimatskim promjenama izuzetno je značajno da se stiču i prave neke adaptacije, u susret njima, a te adaptacije dotiču mnoge oblasti. Jedna od njih je oplemenjivanje bilja“, izjavio je Kovačević novinarima, prije otvaranja simpozijuma.\nOn je rekao da će na simpozijumu govoriti profesori, jedan je iz Misurija, iz domena biotehničkog inženjeringa, a drugi iz Merilenda, koji se bavi svjetskim tržištem, iz domena agroekonomije, te iz Grčke, koji se bavi selekcijom bilja, te pojasnio da su bioinženjering i selekcija bilja u tijesnoj vezi.\nDrugog dana simpozijuma će se, prema njegovim riječima, govoriti o zaštiti životne sredine, koja je mnogo ugrožena, u svim segmentima, a naročito u zemljama u razvoju.\n„Imamo ogromne probleme u stočarstvu, koje ne možemo da riješimo, posebno mi na Balkanu. Na skupu ćemo imati priliku da vidimo kako i šta podsticati, odnosno šta uraditi“, rekao je Kovačević.\nOn je dodao da je ove godine manje prijavljenih radova, vjerovatno zbog pandemije virusa korona, iz oblasti organske proizvodnje bilja, za koju je rekao da je posebno interesantna u svijetu.\nDekan Poljoprivrednog fakulteta Univerziteta u Istočnom Sarajevu Vesna Milić rekla je da je prihvaćeno više od 700 radova iz 80 zemalja svijeta, te da će 153 rada biti usmeno prezentovana.\nGovoreći o benefitima koje donosi ovaj naučni skup, Milićeva je navela da se razmjenjuju stručna iskustva sa naučnim radnicima iz drugih zemalja svijeta, te da je Poljoprivredni fakultet, ali i Ministarstvo poljoprivrede, šumarstva i vodoprivrede Republike Srpske uspostavili kontakte sa relevantnim institucijama.\n„Zahvaljujući ovom skupu naš univerzitet sklopio je više od 40 međunarodnih ugovora o saradnji, kao što je saradnja sa univerzitetom u Rusiji, sa kojim razmijenjujemo i studente i nastavnike i na taj način razmijenjujemo stečena znanja iz ovih oblasti“, istakla je ona.\nIzrazivši zadovoljstvo otvaranjem ovog simpozijuma, rektor Univerziteta u Istočnom Sarajevu Milan Kulić rekao je da je riječ o najprepoznatljivijem i najrelevantnijem naučnom skupu, ne samo u Republici Srpskoj i BiH, već i na prostoru Balkana.\n„Sama činjenica da se organizuje 12 godina u kontinuitetu dovoljno govori o kvalitetu ovog naučnog skupa, koji je od posebnog interesa za Srpsku“, istakao je Kulić.\nPrema njegovim riječima, simpozijum je od posebnog interesa i za Univerzitet u Istočnom Sarajevu, imajući u vidu broj učesnika u skupu, te zemalja koje učestvuju u njegovoj organizaciji i suorganizaciji.\nKulić je naglasio da je zahvaljujući ovom naučnom skupu Univerzitet prepoznat i vidljiv na međunarodnom planu.\nHamid el Bilali iz Međunarodnog centra za napredne agronomske studije Mediteranskog agronomskog instituta iz Barija rekao je da „Agrosim“ doprinosi širenju informacija i naučnih saznanja u oblasti agronomije, zaštite životne sredine i slično.\n„Vrlo je važno da nastavimo našu saradnju i organizaciju ovog skupa, kako bismo pokazali koliko je poljoprivreda važna za budućnost čovječanstva“, istakao je on.\nSimpozijum organizuje Poljoprivredni fakultet Univerziteta u Istočnom Sarajevu, zajedno sa partnerima Poljoprivrednim fakultetom iz Beograda i Mediteranskim agronomskim institutom iz Barija, a u saradnji sa 35 institucija iz zemlje i svijeta.\nMeđunarodni poljoprivredni simpozijum\nPrethodni članakNarandžasto upozorenje za veći dio zemlje zbog obilnih padavina\nNaredni članakOpremanje vatrogasne jedinice biće nastavljeno